Давлат органлари виртуал қабулхоналари\nСизга Ўзбекистон Республикаси давлат органлари раҳбарларига бевосита электрон тарзда мурожаатларни юбориш имконияти тақдим этилмоқда. Шу билан бирга, Сизнинг юбораётган мурожаатингиз расмий мақомга эга эканлигини ҳам эслатиб қўймоқчимиз.\nСизда ҳал этилмаган масалалар/муаммолар, ариза, шикоят ёки таклифлар борми? У ҳолда мурожаатингизни тўғридан-тўғри Ўзбекистон Республикаси Президентига 3 хил усулда: қўнғироқ қилиш, мурожаат юбориш ёки O‘zLiDeP ҳудудий партия ташкилотларига ташриф буюриш орқали юборишингиз мумкин.\nЎзбекистон Республикаси Иқтисодиёт вазирининг виртуал қабулхонаси\nАгар Сизда Ўзбекистон Республикаси Иқтисодиёт вазирлигига ариза, шикоят, таклифларингиз ҳамда вазирлик фаолияти тўғрисида ахборот олишга доир сўровларингиз бўлса, уларни қуйидаги шакл орқали юборишингиз мумкин.\nЎзбекистон Республикаси Молия вазирлигининг виртуал қабулхонаси\nСиз учун мурожаатларни бевосита Ўзбекистон Республикаси Молия вазирлигининг виртуал қабулхонасига электрон шаклда жўнатиш имконияти тақдим қилинмоқда.\nЎзбекистон Республикаси Бош вазирининг ўринбосари – Ўзбекистон Республикаси Қишлоқ ва сув хўжалиги вазири Мирзаев Зойир Тоирович виртуал қабулхонаси\nСизда ҳал этилмаган масалалар/муаммолар, ариза, шикоят ёки таклифлар борми? Ўзбекистон Республикаси Қишлоқ ва сув хўжалиги вазирига мурожаат қилишингиз мумкин.\nЎзбекистон Республикаси Меҳнат вазири Абдухакимов Азиз Абдукахаровичнинг виртуал қабулхонаси\nСизда ҳал этилмаган масалалар/муаммолар, ариза, шикоят ёки таклифлар борми? У ҳолда мурожаатингизни тўғридан-тўғри Ўзбекистон Республикаси Меҳнат вазирига қуйидаги усулда: қўнғироқ қилиш ёки мурожаат юбориш орқали амалга оширишингиз мумкин.\nЎзбекистон Республикаси Олий ва ўрта махсус таълим вазири Қосимов Рустам Собировичнинг виртуал қабулхонаси\nСизда ҳал этилмаган масалалар/муаммолар, ариза, шикоят ёки таклифлар борми? У ҳолда мурожаатингизни тўғридан-тўғри Ўзбекистон Республикаси Олий ва ўрта махсус таълим вазирига юборишингиз мумкин.\nЎзбекистон Республикаси Халқ таълими вазири Иноятов Улуғбек Ильясовичнинг виртуал қабулхонаси\nСизга Ўзбекистон Республикаси Халқ таълими вазирига бевосита электрон тарзда мурожаатларни юбориш имконияти тақдим этилмоқда. Шу билан бирга, Сизнинг юбораётган мурожаатингиз расмий мақомга эга эканлигини ҳам эслатиб ўтамиз.\nЎзбекистон Республикаси Соғлиқни сақлаш вазири виртуал қабулхонаси\nСизда ҳал этилмаган масалалар/муаммолар, ариза, шикоят ёки таклифлар борми? У ҳолда мурожаатингизни тўғридан-тўғри Ўзбекистон Республикаси Соғлиқни сақлаш вазирига юборишингиз мумкин.\nЎзбекистон Республикаси Ички Ишлар вазирининг виртуал кабулхонаси\nСизга Ўзбекистон Республикаси ички ишлар вазирига бевосита электрон тарзда мурожаатларни юбориш имконияти тақдим этилмоқда. Шу билан бирга, Сизнинг юбораётган мурожаатингиз расмий мақомга эга эканлигини ҳам эслатиб қўймоқчимиз.\nЎзбекистон Республикаси Ташқи ишлар вазирининг виртуал қабулхонаси\nСизга Ўзбекистон Республикаси Ташқи ишлар вазирига бевосита электрон тарзда мурожаатларни юбориш имконияти тақдим этилмоқда. Шу билан бирга, Сизнинг юбораётган мурожаатингиз расмий мақомга эга эканлигини ҳам эслатиб қўймоқчимиз.\nЎзбекистон Республикаси ахборот технологиялари ва коммуникацияларини ривожлантириш вазири виртуал кабулхонаси\nАгар ахборот технологиялари ва коммуникациялар соҳасида ариза, шикоят ёки таклифларингиз бўлса, у ҳолда сизда уларни Ўзбекистон Республикаси Ахборот технологиялари ва коммуникацияларини ривожлантириш вазирига мурожаат сифатида юбориш имконияти бор.\nЎзбекистон Республикаси адлия вазири виртуал кабулхонаси\nАгар Сизда адлия органларига ариза, шикоят, таклифларингиз ҳамда вазирлик фаолияти тўғрисида ахборот олишга доир сўровларингиз бўлса, ушбу шакл орқали мурожаат қилишингиз мумкин.\nМаданият ва спорт ишлари вазири виртуал қабулхонаси\nСизга Маданият ва спорт ишлари вазирига бевосита электрон тарзда мурожаатларни юбориш имконияти тақдим этилмоқда. Шу билан бирга, Сизнинг юбораётган мурожаатингиз расмий мақомга эга эканлигини ҳам эслатиб қўймоқчимиз.


Россия фуқороларининг Суриядаги жангларда ҳалок бўлгани тасдиқланди » Ўзбекистон янгиликлари – Zamin.uz\nРоссия фуқороларининг Суриядаги жангларда ҳалок бўлгани тасдиқланди\nСтанислав Матвеев ва Игор Косотуровларнинг қариндошлари ва дўстлари РБК агентлигига ҳарбийларнинг Сурияда ҳалок бўлганлигини тасдиқлашди. Бундан аввал Conflict Intelligence Team уларнинг исмларини Суриянинг Дейр-эз-Зор вилоятига берилган ҳаво зарбаси оқибатида ҳалок бўлган “Вагнер гурухи” иштирокчилари рўйхатига киритган эди, деб ёзмоқда Tnews.uz сайти.\nАсбестлик Станислав Матвеев тақдири ҳақида унинг амакиваччаси Игорь Пацко маълум қилди. Унинг сўзларига қараганда, оиласига ҳарбийнинг ўлими сабабларини аниқ айтишмаган, вафот бўлган ҳарбийнинг жасади ватанига олиб келинишини кутишмоқда. «Унинг ўлими билан боғлиқ сана Америка авиазарбаси кунига тўғри келмоқда», – дейди жаноб Пацко. Игорь Косотуровнинг дўсти Любава Кочева ҳарбий хизматчи Сурияда 7 февраль куни вафот этганлигини айтди.\n“Болтиқ алоҳида казаклар округи” («Балтийский отдельный казачий округ») жамияти юзбоши Владимир Логиновнинг вафот этганини тасдиқлади. Илк бор бу хабар CIT томонидан тарқатилган эди. «Юзбоши Владимир 2018 йилнинг 7 феврал куни Суриянинг Дейр-эз-Зора туманида тенг бўлмаган жангда ҳалок бўлди”, – дейилади казаклар жамияти хабарида.\nУнга қадар “Бошқа Россия” («Другая Россия») ҳаракатининг ҳамраиси Александр Аверин ташкилот фаоли Кирилл Ананьев ҳалок бўлгани ҳақида «Медиазона»га тасдиқлаган эди. Бу ҳақда «Коммерсант» газетаси маълум қилди.\n01:13 Сурияда 3 кун ичида 3 генерал ҳалок бўлди


Мурувватни кўз-кўз қилманг… – Jurnalist\nR S2020-05-18T10:20:59+05:0018 May, 2020|Умумий янгиликлар, Ҳафта мақоласи|\nЯқинда Сардоба сув омборида юзага келган ҳолат оқибатида рўй берган сув тошқинидан азият чеккан аҳолига бутун мамлакатимиз, халқимиз ёрдамга ошиқди. Ўша кунларда Самарқанддан ўнлаб машиналарда озиқ-овқат, кийим-кечак, уй-рўзғор буюмлари Сирдарёга етказилди. Аҳоли ҳам ушбу хайрли ишдан четда турмай, имкон қадар ёрдам беришга ҳаракат қилди. Лекин ҳеч ким нима олиб келгани ёки неча сўм берганини ташкилотчиларга ёздирмади, ҳатто номини ҳам айтмади. Ўзимиз ҳам шундай ҳолатларга гувоҳ бўлдик, “илтимос, суратга олманг, кимлигимизни ёзманг, ҳеч кимга айтиб ўтирманг, эҳсонни чин юракдан қиляпмиз” деганлар кўп бўлди.\nБу ўринда йирик ташкилотлар, тадбиркорларнинг йўли бошқа, уларга балки ҳисобот ёки бошқа мақсадда буни қайд этиб қўйиш зарурдир. Буни тушуниш мумкин (улар орасида мурувватини кенг оммага айтишдан истиҳола қилаётганлар ҳам кўп).\nЛекин ҳозир коронавирус пандемияси шароитида аҳолининг эҳтиёжманд қатламига “Саховат ва кўмак” умумхалқ ҳаракати доирасида ёки марказлашган ҳолда берилаётган озиқ-овқат маҳсулотларини тарқатиш жараёнини суратга олиб намойиш этиш, ижтимоий тармоқларда жойлаштириш жуда оммалашиб кетди. Бунга ўша кўмакни олаётган кишилар рози бўлса, яхши. Аммо норози бўлаётганлар ҳам кам эмас-да. Чунки мурувватни кўз-кўз қилиш, барибир, миннатга яқин.\nАйниқса, жисмоний имконияти чекланган, хаста кишиларни, тўшакда бўлса-да, суратга олиш, раҳбарларга раҳмат айттириш ҳеч бир мезонга тўғри келмайди-ку.\nМайли, ҳисобот учун суратга туширинг, фикрини ёзиб олинг. Лекин кенг оммага намойиш этишдан бироз тийилсангиз яхши бўларди.\nБу – давлатнинг, кўпчиликнинг ёрдами билан тўпланган фонддан бугун ижтимоий кўмакка муҳтож бўлиб қолган оилаларга ажратилаётган ёрдам. Сиз шунчаки етказиб беряпсиз, воситачисиз, холос.\nЎзингиз ҳомийлик қилиб берганингизда ҳам, олаётган нарсалари учун ориятдан юзи қизариб турган ёки ногиронлигидан ўкинаётган одам билан суратга тушиб, буни ижтимоий тармоқда эълон қилиш мурувватдан кўра кўпроқ миннатга ўхшайди.\nМурувват, хайр-саховат чин дилдан бажарилади, ўнг қўл берганини чап қўл билмаслиги керак, деган гапларни ҳаммамиз яхши биламиз. Илтимос, шу билганларимизга амал қилайлик. Озгина камтар бўлайлик!


Дунёдаги энг хавфли танкларни қайси давлатлар чиқаради? (топ-10) - xabar.uz\nДунёдаги энг хавфли танкларни қайси давлатлар...\n1917 йил 20 ноябрь — Биринчи жаҳон урушида танклардан биринчи марта кенг фойдаланиш бошланган. Танкларнинг жаҳон саҳнасига чиқиб келиши том маънода янги даврга ишора эди. Бир асрдан ортиқроқ вақт ўтиб ҳам танклар қуруқликдаги энг асосий тактик жанг техникаси бўлиб қолмоқда. Танкларнинг асосий мезонлари асосан ҳимоя, отишма кучи, аниқлик ва ҳаракатчанликнинг бирлашган балларига асосланади.\nҲозирда дунёдаги энг яхши 10 та танк қуйидагилар:\n10-ўрин: «Т-14 Армата» — Россия\n«Т-14 Армата» янги авлод (тўртинчи авлод) жанговар танки бўлиб, ҳозирги вақтда дунёдаги энг яхши танклардан бири ҳисобланади. Тахминан 55 тонна оғирликдаги техника тезкор ҳаракатлари билан диққатга тушган. Шунингдек, янги такомиллаштирилган тўп билан жиҳозлангани унинг қисқа масофали жанглардаги аҳамиятини оширади. «Т-14»нинг асосий қуроли 2А82-1М 125 мм (4,92 дюйм) силлиқ тўп бўлиб, иккиламчи қурол 300 ўқли 12,7 × 108 мм Корд пулемётидан ва 7,62 × 54 ммР Печенег ПКП ёки ПКТМ пулемётидан иборат. «Армата» фаол ҳимоя тизими ва уч кишидан иборат экипаж тизими билан жиҳозланган. «Т-14» 1500 от кучига эга дизел двигател билан жиҳозланган. Текис йўлдаги энг юқори тезлиги 80–90 км/соат. «Т-14 Армата»нинг бирламчи нархи — 3,7 миллион доллар атрофида.\n9-ўрин: «M1A2C Abrams» (SEPv3) — АҚШ\nҒарб танкларининг учинчи авлодига мансуб «M1A2C Abrams» тўртинчи авлод стандартларига мослаштирилган. «Abrams» 1979 йилдан бери ишлаб чиқарилмоқда. «M1A2C Abrams» (SEPv3) фаол ҳимоя тизимининг илғор хусусиятларига эга. Асосий қурол – М256А1 120 мм силлиқ қурол бўлиб, у турли снарядларни отишга мўлжалланган. «M1A2C Abrams» 1500 от кучига эга дизел двигател билан жиҳозланган. Текис йўлдаги энг юқори тезлиги 72 км/соат, ҳаракатланиш қийин ҳудудларда тезлик 48 км/соатгача тушиши мумкин. Экипаж 4 кишини ташкил этади. Нархи — 6,21 миллион доллар атрофида.\n8-ўрин: «Leopard 2A7+» — Германия\nСовуқ уруш даврида «Leopard» ва «Abrams» Ғарбий Германия ва Америка қўшма лойиҳаси сифатида бошланган. Бироқ, охир-оқибат, мамлакатлар ўз йўлидан боришга ва ўзларининг асосий жанговар танкларини мустақил равишда ишлаб чиқишга қарор қилишган. Бугунги кунда «Leopard 2» энг кўп экспорт қилинадиган ғарб танкларидан бири. «Leopard 2» 1500 от кучига эга дизел двигател билан жиҳозланган. Текис йўлдаги энг юқори тезлиги 70 км/соат, ҳаракатланиш қийин ҳудудларда тезлик 45 км/соатгача тушиши мумкин. Экипаж 4 кишини ташкил этади. «Leopard 2A7+» нархи — 6–6,5 миллион доллар атрофида.\n7-ўрин: «Merkava IVm Windbreaker» — Исроил\nИсроилликлар танк дизайни бўйича дунёда етакчи ҳисобланади. Ғайриоддий «Merkava» асосий жанговар танки зирҳли транспорт воситаси сифатида кенг қўлланиб келинади. «Merkava IVm Windbreaker» фаол ҳимоя тизими билан жиҳозланган. Мазкур тизимни кўплаб танк ишлаб чиқарувчи мамлакатлар сотиб олиб, ўз танкларига ўрнатишган. «Merkava IVm Windbreaker» 1500 от кучига эга дизел двигател билан жиҳозланган. Текис йўлдаги энг юқори тезлиги 64 км/соат, ҳаракатланиш қийин ҳудудларда тезлик 55 км/соатгача тушиши мумкин. Экипаж 4 кишини ташкил этади. Шу билан биргаликда 6 кишигача йўловчи олиши мумкин. Битта «Merkava IVm Windbreaker» 4,5 миллион доллар атрофида баҳоланади.\n6-ўрин: «Leclerc XLR» — Франция\nРоссиянинг «Т-14 Армата» танки сингари, Франциянинг «Leclerc» танкида ҳам экипаж уч кишилик. «Leclerc» 1991 йилдан бери ишлаб чиқарилмоқда. Нисбатан енгил бўлиш афзаллигини сақлаб қолган. Енгил вазн ҳаракатчанликни ва кўприкларни кесиб ўтиш имкониятини оширади, ботиб қолиш хавфини камайтиради. «Leclerc» 120 мм модел F1 силлиқ найли қурол, 12,7 мм коаксиал М2 оғир пулемёт ва томга ўрнатилган 7,62 мм пулемёт билан қуролланган. «Leclerc» 1500 от кучига эга дизел двигател билан жиҳозланган. Текис йўлдаги энг юқори тезлиги 71 км/соат, ҳаракатланиш қийин ҳудудларда тезлик 55 км/соатгача тушиши мумкин. Битта «Leclerc XLR» 4 миллион доллардан қимматроққа баҳоланади.\n5-ўрин: «Challenger 2 CLEP» — Буюк Британия\nБританияликлар ўзларининг учинчи авлод танкларини америкаликлар сингари тўртинчи авлод стандартига кўтаришган. «Challenger 2»нинг ғайриоддий хусусиятларидан бири L30A1 120 мм милтиқли қуролдан фойдаланишидир. Бугунги кунда асосий жанговар танкларнинг аксарияти силлиқ найли қуроллардан фойдаланади, аммо инглизлар ўз танкларида кекса авлод танкларининг хусусиятларидан ҳам сақлаб қолганлар. «Challenger 2» 1200 от кучига эга дизел двигател билан жиҳозланган. Текис йўлдаги энг юқори тезлиги 59 км/соат, ҳаракатланиш қийин ҳудудларда тезлик 40 км/соатгача тушиши мумкин. Экипаж 4 кишини ташкил этади. Битта «Challenger 2 CLEP» 5,5-6 миллион доллар атрофида баҳоланади.\n4-ўрин: «К2» ёки «Қора Пантера» — Жанубий Корея\nҲар бир танкининг нархи 8,5 миллион доллардан ошадиган корейс танклари 2013 йилда ишлаб чиқарилган бўлиб, бугунги кунда танкларнинг энг янги дизайнларидан фойдаланилган. «К2 Black Panther» «Hyundai Rotem» томонидан ишлаб чиқарилган. «К2» соатига 70 км тезликка эришиши, ҳаракатланиш қийин нуқталарда 50 км/соат тезликка эришиши мумкин. «Қора пантера» автоматик юклаш тизимига ҳам эга бўлиб, дақиқада 10 тагача ўқ отишга қодир.\n3-ўрин: «Type 10» — Япония\n«Type 10» Япониянинг тўртинчи авлод асосий жанговар танки бўлиб, унинг эскирган «Type 74» ва «Type 90» моделларини алмаштириш учун мўлжалланган. 2012 йилдан бери ишлаб чиқарилаётган бўлса-да, бор-йўғи 104 та танк ишлаб чиқарилган бўлиб, у ушбу рейтингимиздаги энг ноёб танклардан бири ҳисобланади. «Type 10» «Japan Steel Works» томонидан ишлаб чиқилган мутлақо янги қуролларга эга. У оғир металл зарраларини ўз ичига олган аморф металларидан ташкил топган «Type 10 APFSDS» туридаги танк учун махсус ишлаб чиқилган такомиллаштирилган снарядларини отади. 1200 от кучига эга дизел двигателлари «ўлим машинаси»нинг 70 км/соат тезликка эришишини таъминлай олади. Тахминий баҳоси 15 миллион доллардан ошади.\n2-ўрин: «Type 99A» — Хитой\n«Type 99A» Хитой томонидан ишлаб чиқилган асосий жанговар танклар тоифасига киради. Мазкур танк 2011 йилдан бери замонавийлаштирилган ҳолда ишлаб чиқарилмоқда. 4000 дан ортиқ «Type 99A» танклари ишлаб чиқарилган. Асосий қурол-аслаҳа – бу карусел услубидаги автоюклагичга эга 2 текисликли стабилизацияланган ZPT-98 125 мм силлиқ найли қурол. «Type 99A» 1500 от кучига эга дизел двигател билан жиҳозланган. Текис йўлдаги энг юқори тезлиги 76 км/соат, ҳаракатланиш қийин ҳудудларда тезлик 56 км/соатгача тушиши мумкин. Экипаж 3 кишини ташкил этади. «Type 99A» танкининг нархи — 3 миллион доллар атрофида.\n1-ўрин: «Т-90МS» — Россия\n«Т-90» учинчи авлод рус асосий жанговар танки бўлиб, биринчи марта 1993 йилда ишлаб чиқарилган. Техник жиҳатдан асосан «Т-72»нинг модернизация қилинган версиясидир. Россия ҳар доим танк ишлаб чиқаришга катта эътибор қаратган. «Т-90»нинг асосий қуроли 2А46М 125 мм силлиқ найли танк қуроли бўлиб, у NSV 12,7 мм масофадан бошқариладиган зенит-оғир пулемётга эга. Текис йўлдаги энг юқори тезлиги 60 км/соат, ҳаракатланиш қийин ҳудудларда тезлик 40 км/соатгача тушиши мумкин. Двигател 1130 от кучига эга. Экипаж 3 кишини ташкил этади. Тахминан битта «Т-90МS» 4,5-5 миллион долларга баҳоланади.\nУмуман олганда, дунёдаги барча танклар модернизациялашга эҳтиёж сезади. Жаҳонда танклари сони бўйича Россия (12 420 та), АҚШ (6 612 та) ва Шимолий Корея (5 895 та) етакчилик қилмоқда.\nрейтинг ҳарбий техника танк\nХориж 25/04, 10:25\nТўрт мамлакат Россияни ҳарбий харажатлар бўйича ортда қолдирди


12 йиллик бизнес. Ledokol Group раҳбари 2020 йилда реклама бозорида қандай ўзгаришлар кутилаётгани ҳақида\n11:00 / 23.04.2020\n23 апрель куни Ўзбекистон реклама холдинги - Ledokol Group ўзининг ташкил этилганининг 12 йиллигини нишонлайди. Шу муносабати билан, компания асосчиси ва раҳбари Дилшод Музаффаров “йўл-йўлакай” саноатнинг бир нечта саволларига жавоб берди.\n- Сиз 9 йил аввал бир интервьюда интернет-рекламага катта ишонч билдирган эдингиз, ишончингиз ўз меваларини бердими? Ҳозирги кундаги ҳолатни қандай баҳолайсиз?\nҲа, биз дастлаб интернет-рекламанинг “пионерлари” бўлган эдик ва табиийки, мижозлар ҳам бу йўналишга катта ишонч билдиришмаган. Аммо, бу бизни тобора “чиниқтириб” борди, биз ўз ишимизни давом эттиравердик, шартномалар тузишдан асло тўхтамадик. Ҳозирда интернет-рекламага бўлган талаб бир неча маротаба ошган вақтда, йиллар давомида орттирилган тажрибадан ва етказиб берувчилар билан алоқаларимиз ҳам хизмат кўрсатиш, ҳам нарх бўйича энг яхши таклифларни тақдим этишда қўл келмоқда.\n- Компаниянинг ҳозирги кундаги фаолияти ҳақида икки оғиз сўз?\n-Айни пайтда LedokolGroup–бу турли хилдаги, яъни ТВ, интернет, ташқи реклама каби йўналишларни ўзида умумлаштирган компаниялар гуруҳидир. Шунингдек, инфлюенсер-маркетинг (Influencer – ижтимоий тармоқлар орқали фойда олувчи шахс) бўйича алоҳида йўналиш – блогерлар билан ишлаш ҳам мавжуд. Шу билан бирга, биз ҳар йили ахборот технологиялари ва оммавий ахборот воситалари билан боғлиқ бўлган мустақил лойиҳаларга ҳам сармоя киритамиз.\n- Ўтган йилги айланма кўрсаткичлари қанчани ташкил қилмоқда ва фоиз нисбатига кўра умумий миқдор-чи?\n- Биз айланмани бизнес самарадорлигининг кўрсаткичи деб ҳисобламаймиз, биз учун рентабеллик (маржиналлик, фойдалилик) асосий мезон бўлиб қолмоқда. Даромадли йўналишимизга келадиган бўлсак, шубҳасиз албатта ТВ йўналиши етакчи бўлиб қолмоқда, лекин интернет реклама ҳам тез ўсиб бормоқда.\n- Инқироз даврида ишлар қандай кетмоқда?\n- Карантин оммавий ахборот воситаларига бўлган эҳтиёжнинг тез ўсишига олиб келди, телевидениега бўлган талаб кескин ортди ва интернетдан ҳам тез-тез фойдаланилмоқда. Йирик реклама берувчилар айни дамда бренд ҳақидаги билимларни ошириш учун омадли вақт эканини англаб етишди ва рекламага фаол равишда сармоя киритишга ҳаракат қилишмоқда. Бошқа бир томондан эса “янги мижозлар”нинг сони тушиб кетаётганини ҳам кузатмоқдамиз, аммо бу вақтинчалик деб ўйлайман ва буни енгиб ўтиш лозим. Ҳар қандай ҳолатда ҳам биз одатдагидек тартибда ишламоқдамиз ва асло чекинмаймиз ҳам.\n- Карантиндан сўнг қандай ўзгаришлар кутилмоқда?\n- Биз, биринчи навбатда, бошқа оммавий ахборот воситаларидан бюджетларнинг ҳаракати ва онлайн видео (OLV) ҳажмининг ортиши ҳисобига интернет рекламанинг сезиларли ўсишини кутмоқдамиз. Қамраб олиш ва алоқа учун қиймати жиҳатидан ТВ яна бир неча йиллар давомида етакчи бўлиб қолаверади. Ташқи реклама ва радиода яқин бир-икки ой ичида сармояларининг сезиларли даражада пасайиши сезилмоқда, лекин инқирозгача бўлган даражасини қайта тиклаб олади.\n- 12 йил – қайси хусусиятлар сизга юқори чўққиларга эришишга ва ўз ўрнингизни эгаллашга ёрдам берди?\n- Фаоллик, хизмат кўрсатиш ва доимий ривожланиш. Жамоани тўғри руҳлантира билиш.\n- Бу йил реклама бозори учун нима тилаклар билдирасиз?\n- Умумий муаммолар олдида уюшқоқликни. Бир-бири билан музокара олиб бора оладиган ва ҳамкорлик қила оладиган, умумий ўсиш учун шарт-шароит ярата олганлар ғалаба қозонади. Кўп йиллардан буён айнан шу мезонлар асосида дунёда бизнес яратилмоқда. Бу нарсани қанчалик тез англаб етсак, ҳамма учун шунчалик яхши бўлади.\n19:02 / 31.03.2020\n08:08 / 23.04.2019


Гаттузо "Сампдория" таклифини рад этди - Offside.uz – Offside'да бўлинг, офсайдда қолманг!\nГаттузо "Сампдория" таклифини рад этди\n"Сампдория"нинг таклифи Гаттузони қониқтирмади.\n"Милан" собиқ бош мураббийи Женнаро Гаттузо "Сампдория" таклини рад этди.\nА Серия клуби Гаттузога икки йиллик битим таклиф қилиган. Бундан ташқари, мураббийлар штабини тузишда Гаттузонинг ўзига қўйиб беришни ва трансфер сиёсатини ҳам унинг ўзи юрғизишга имкон беришни ҳам таклиф қилган.\nКуни кеча, Гаттузо "Сампдория" расмийлари билан учрашган ва музокаралар олиб борган. Якунда мутахассис таклифга розилик бермаган.\nКлуб раҳбарияти истеъфога чиқарилган Эусебио Ди Франческо ўрнига мураббий излашда давом этмоқда.\nНомзодлар орасида Жанни Де Бьязи ва Жузеппе Якини вариантлари кўриб чиқилмоқда.\nБундан ташқари, "Сампдория" клуби Клаудио Раньери номзодини ҳам кўриб чиқиши мумкин.\n10/10, 01:15 0


Россия билан АҚШ раҳбарларининг барча учрашувларига тарих, ҳарбий қудрат, жаҳонда мавжуд тартиб юзасидан ўзаро рақобат қилувчи қарашлар нуқтаи назаридан баҳо берилиб келгани маълум. 7 июль куни Владимир Путин билан Дональд Трампнинг учрашувини ўша учрашувларга қиёсан тарихий деб аташ унинг аҳамиятини ерга урмайди.\nЯдро қуролига эга икки йирик давлат ўртасидаги ўзаро муносабатлар сўнгги 30 йил ичида энг паст нуқтага тушиб кетди ҳамда совуқ уруш давридаги ҳарбий қарама-қаршиликка ўхшаб кетаётгани билан одамларни ташвишга солмоқда.\nТрамп президентлигининг дастлабки олти ойи АҚШ разведкасининг Россия Американинг президент сайловига аралашгани ва гўё бу Трампнинг ғалаба қозонишига сабаб бўлди, деган хулосаси сабаб жуда серташвиш бўлди.\nАйни чоқда учинчи муддат президентлик қилаётган Путин Россиянинг қайта оёққа тураётган қуролли кучларини тўлиқ назорат қилмоқда, обрўси ошиб бормоқда. Аммо мамлакат иқтисодиётининг аҳволи оғир, аҳоли қариб бормоқда, коррупция эпидемия тусини олган, сиёсий тизим эса тобора Путин шахсига боғланиб қолмоқда.\nТрамп Кремль билан тил топишиш хусусида қайта-қайта гапирмоқда. У ҳам ўтмишдошларидай бунинг учун яхши муносабатлар ва ижобий ёндашув қўл келишига ишонади.\nБарак Обама Россия 2008 йили Грузияга бостириб киргандан сўнг Путин билан алоқаларни «қайта ишга тушириш»га уриниб кўрган эди. Кичик Жорж Буш 2001 йилда Путиннинг кўзига қараб, унинг «кўнглида нима борлиги»ни кўрганини айтганини кўпчилик анча вақт гапириб юрди.\nБилл Клинтон эса Путиннинг ўтмишдоши Борис Ельцин билан қадрдон ва уни мураккаб 90-йиллардаги президентлик даврида – бир марта чин маънода – қўллаб-қўлтиқлаган эди.\nАгар Трамп тарихни такрорлашдан қочадиган бўлса, ҳеч бир ютуққа эриша олмайди.\nИкки президентнинг дастлабки учрашувидан қуйидаги бешта хулосага келиш мумкин.\nХонада ким бор эди?\nУчрашув арафасида АҚШлик синчилару россиялик кузатувчилар Путин билан Трамп учрашиши керак бўлган хонага кимлар кириши мумкинлиги хусусида роса бош қотирди.\nНиҳоят, ўша кишилар икки мамлакат дипломатбошилари ва таржимонлар экани аниқ бўлди.\nКирмай қолганлардан бири Оқ Уйнинг Россияга оид масалалар билан шуғулланувчи вакили Фиона Ҳилл эди. Кўпчилик унинг ҳозир бўлишини кутгани сабаб кирмай қолганини АҚШ тарафини чуқур билим, тил, Путиннинг эҳтиёткорлиги ва Россияда рўй бераётган воқеалардан яхши хабардор кишидан маҳрум қилди, деган хулосага келди.\nТиллерсон ҳам оқу қорани яхши таниса-да, унинг асосий касби – бизнес юритиш: иши улкан ExxonMobil компаниясига раҳбарлик қилиш, Россиянинг давлатга қарашли улкан нефть компанияси «Роснефть» билан шартномалар тузишдан иборат бўлган.\nАйни чоқда ташқи ишлар вазири Лавров дипломат сифатида уч президент билан ишлаган, унинг Қўшма Штатлар билан димломатик муносабатлари Совет раҳбари Леонид Брежнев даврига қадар чўзилиб кетади.\nҚўл бериб кўришиш\nТармпнинг қўл бериб кўришиши ва тана ҳаракатлари унинг дунё мамлакатлари раҳбарлари билан муносабатлари кузатувчилари учун лакмус қоғозига айланди.\nЯпония бош вазири Синдзо Абэнинг қўлини 19 сония сиқиб тургани, Германия канцлери Ангела Меркелнинг қўлини сиқиб қўйишни эсдан чиқаргани, Франция президенти билан кимўзарга қўл сиқишгани – барча-барчаси Трамп бу билан чет эллик ҳамкасбларига нима демоқчи бўлганига қизиқадиган ишқибоз руҳшунослар учун тайёр хўрак бўлди.\nУ Путин билан хос учрашув олдидан суратга тушиш маросимида қўл сиқиб кўришди. Бу олдинги маросим тадбирлари олдида айтарли аҳамиятли бўлмади. Улар сал олдинроқ G20 раҳбарлари йиғилаётган паллада норасмий тарзда ҳам кўришган эди.\nҚисқа, раҳбарлар музокара столи атрофига йиғилаётган пайт тасвирланган видео клипда Трамп қўлини Путинга чўзаётгани ва кулиб туриб, унинг тирсагига уриб қўяётган акс этган. Сўнгра у ёнма-ён туришганда Путиннинг елкасига ҳам қоқиб қўйди.\n– Сиз билан учрашиш – мен учун шараф, – деди Трапм Путинга.\n– Сиз билан кўришганимдан хурсандман, – деб жавоб қайтарди.\n– Улар ўртасидаги муносабат илиқ ва саммий бўлди, – деди кейинчалик Тиллерсон журналистларга.\nХўш, уларнинг илк қўл бериб кўришиши ҳақида нима дейиш мумкин? У кўпи билан икки сония давом этди.\nСоат чиқиллайди бетиним\nДастлаб учрашувга G20 гуруҳи саммити доирасида 35-40 дақиқа вақт ажратилган эди. Бироқ учрашув 2 соату 15 дақиқага чўзилди. Шунча вақт икки президент фақат об-ҳавою қайси галстукни танлаш ҳақида гаплашмагани аниқ.\nАбэ билан кечроқ учрашишни кутиб турган журналистларга Путин Трамп иккови Украина, Сурия, террорчиликка, кибержиноятчиликка қарши кураш ва киберхавфсизлик масалаларини муҳокама қилганини айтди. Аммо тафсилотларга тўхталмади.\nҲали учрашув тугамай туриб, томонлар Сурия масаласида келишувга эришгани тўғрисида миш-миш тарқалди. Шу пайтгача Қўшма Штатлар билан Россия Ислом давлати жангариларига қарши параллел уруш олиб бораётган ва мақсадига эришиш учун турли воситалардан фойдаланаётган эди.\nЛавров кейинчалик журналистларга иккала президент ўт очишни тўхтатиш бўйича келишувга эришгани ва у Суриянинг айрим жойларида 9 июль куни бошланишини айтди.\nКелгуси кунларда ҳам Москва, ҳам Вашингтонда ушбу учрашув ҳақида турли баёнотлар бериши тайин. Исми ошкор бўлишини истамаган расмий шахсларнинг муҳокама қилинган муҳим масалалар юзасидан фикрларини матбуотга сиздиришини гапирмаса ҳам бўлади.\nТиллерсондан, нега учрашув бунчалик чўзилиб кетди, деб сўралганда, «гаплашадиган гаплар йиғилиб қолган эди», деб жавоб берди.\nАксарият ҳолларда бундай учрашувлар чоғида айтилмаган гапларнинг аҳамияти айтилганидан кам бўлмайди.\nЛавров Россиянинг Қўшма Штатлар тортиб олган иккита дипломатия объектини қайтариб олиш ҳақида ҳеч нарсага келишилмаганини маълум қилди. Маълумки, Обама маъмурияти уларнинг Россиянинг ўтган йил декабрида сайлов кампаниясига аралашганини иддао қилиб, тортиб олган эди.\nРоссия бу ҳақда ҳамма ёққа жар солган ва жавобан АҚШнинг дипломатик мулкини тортиб олиш билан таҳдид ҳам қилган эди.\nЛавров ўша куни АҚШ Украина бўйича махсус вакил тайинлагани, у Минск келишувини амалга ошириш, Украинадаги можарога барҳам бериш билан шуғулланиши хусусидаги хабарни эътиборсиз қолдирди.\nТиллерсон билдирган изоҳлардан хулоса қилинадиган бўлса, Минск шартномасига қўл қўйган томонларга зиммасига олган мажбуриятларни бажариш юзасидан босим ўтказиш бўича ҳеч қандай келишув бўлмаган.\nЯна қуроллар устидан назорат ўрнатиш бўйича совуқ уруш вақтида эришилган битим айни пайтда Москва билан Вашингтон ўртасида тортишувларга сабаб бўлаётгани, Трампнинг Польшага сафари чоғида берган баёноти ҳам тилга олинмади.\nУ Ҳамбургдан олдин Варшавага сафари чоғида Россиянинг анча вақтдан бери давом этаётган ўч олиш сиёсатига қарши НАТО қараб турмаслигини айтган ва Москвани Европанинг айрим мамлакатлари барқарорлигига путур етказаётгани учун танқид қилган эди.\nТрамп яна Польша ҳарбийларига «Пэтриот» русумидаги ракетадан ҳужум қуроли сотилишига рухсат берган ва ушбу мамлакатнинг Россияга мухолиф кайфиятда бўлган ўнг қанот ҳукуматини мақтаган эди.\nТрамп билан Путиннинг олдида турган, аммо иккаласи ҳам инкор этаётган энг катта муаммо Россиянинг 2016 йилги президент сайлови кампаниясига аралашгани муаммосидир.\nТиллерсоннинг айтишича, Трамп учрашувни ушбу масалани кўтариш билан бошлаган. Руслар – Путин ҳам, Лавров ҳам – аралашган бўлсак, исбот топиб беринглар, деб айтган.\n– Президент Трамп Путинга бир неча ҳолатда Россиянинг аралашуви ҳақида босим ўтказди. Путин бундай аралашувни инкор қилди, менимча, у ўтмишда ҳам шундай қилган эди, – деди Тиллерсон журналистларга.\nАйни чоқда Лавров:"Трамп Путиндан Россия сайлов кампаниясига аралашмаганини аниқ эшитди", деб айтди. Унинг айтишича, томонлар кибержиноят ва киберхавфсизлик бўйича қўшма ишчи гуруҳи тузиш тўғрисида келишиб олди.\nАгар тарихдаги мисолларга қаралса, бу иш боши берк кўчага кириб қолиши аниқ.\nРуслар билан америкаликлар ўтмишда ҳам кибернетика масалалари бўйича ҳамкорлик қилишга уриниб кўрган, аммо Россия ҳукумати ватандош ҳакерларни расмий ва норасмий лойиҳаларга жалб қилгандан сўнг бундан саъй-ҳаракатлар ўз-ўзидан тўхтаб қолган эди.\nҚўшма Штатлар эса рус ҳакерларини улкан компьютер ҳужумлари учун таъқиб ва экстрадиция қилган эди.\nБундан ташқари, Россиянинг аралашуви масаласи таъқиб қилинадиган ҳодисага ҳам ўхшамайди. Трамп учун Россиянинг сайловни – АҚШ разведка ҳамжамияти хулоса қилганидай – унинг фойдасига ҳал қилишда ёдам беришга ҳаракат қилганини тан олиш сайловдаги ғалабасига ва президентлиги қонуний эканига шубҳа туғдириши мумкин.\nПутин учун Россия АҚШдаги сайловга аралашганини тан олиш экспертларнинг ушбу мамлакат Европанинг Вашингтонга иттифоқчи бўлган кўплаб мамлакатлари сайловларига аралашаётганини ҳам тасдиқлашига сабаб бўлади.\nАмерикаликлар эса бунга қараб турмаслиги ва ўч олиши мумкин.


ЎзА - Фарғонада босқинчиларга суд ҳукми ўқилди\nФарғонада босқинчиларга суд ҳукми ўқилди\nФарғонада босқинчилик қилган ёш йигитларга суд томонидан тегишли жазо тайинланди.\nҲар бир инсон бирор касб ёки ҳунарни этагини тутиб, яхши ҳаёт кечириш учун ҳаракат қилади. Аммо бундайлар орасида ҳалол ишига ҳаромни аралаштириб, ўғирлик, фирибгарлик ва бошқа жиноятларни қилиб, пок номига доғ тушираётганлар ҳам учраб туради.\nБувайда туманидаги “Араб” маҳалла фуқаролар йиғинида яшовчи Санжар Зиёбидин ўғли Ўринзода, Саиджон Бегали ўғли Нурализодалар ҳали ҳаётнинг аччиқ чучигини тотмаган бўз йигитлар. Улар олмафурушлик билан шуғуллансаларда, ҳар иккиси ҳам муқаддам жиноят содир этиб, тегишли жазони олган. Аммо улар бундан тегишли хулоса чиқармади. Кунлардан бир куни Санжар билан Саид ўзаро суҳбатлашиб ўтирганларида, олма савдоси билан мўмай пул топа олмаётганларидан бир-бирига ҳасрат қилиб қолади. Шунда улар ўзлари истиқомат қилаётган Бандикушод қишлоғида яшовчи Ш.Хидировнинг пули кўплигига ҳасад қилиб унинг бир неча автомашиналарини одамларга ижарага бериб, катта пул топаётганини, уни уйида камида 100 минг АҚШ доллари бўлса керак, деб чамалашади.\nМана шу суҳбат сабаб бўлиб, улар Ш.Хидировнинг пулларини босқинчилик йўли билан қўлга киритиш режасини туза бошлайди. Уй эгаси кундуз куни ишда бўлиши, уйда унинг ёлғиз ногирон опаси бўлишини яхши билишарди. Шунинг учун босқинчиликни кундуз куни, аниқроғи, 2019 йил 12 февраль куни соат 14.00 лар чамасига белгилаб олишди. Аммо бировнинг уйига куппа кундуз куни бостириб киришга уларнинг юраги дов бермади. Бунинг учун тажрибалироқ бир шерик лозим деган қарорга келиб, Наманган вилоятининг Янгиқўрғон туманида яшовчи Муҳаммаджон Қосимовни топишди. Биринчидан, Муҳаммаджон улардан анчагина катта ёшда, олмафурушлик орқасидан танишишган. Иккинчидан, у муқаддам талончилик жинояти билан икки марта ва яна номусга тегиш, ўғирлик жиноятларини содир этган. Ҳозирги вақтда озодликдан маҳрум қилиш жазосининг қолган қисми ахлоқ тузатиш ишлари жазосига алмаштирилгани сабаб жазони очиқда юриб ўтаётганди. Хуллас, бу борада анча “тажрибали” эди.\nСанжар ва Саид, аввало, унинг кўнглига қўл солиб кўриш мақсадида олма олди-сотдисини баҳона қилиб Муҳаммаджон яшаётган қишлоққа борди. Муҳаммаджоннинг аммасиникидаги олмаларни кўриб, маъқул дейишди. Аммо йўл-йўлакай Бувайда туманидаги бир танишларида каттароқ пуллари бор эканини, ундан олиш лозимлигини, олма сотиб олиш учун кераклигини баҳона қилиб, ундан биргаликда Бувайда туманига бориб келишни сўрашди. Бу вақтда Муҳаммаджоннинг ўртоғи Адҳам Абдураззоқов (жиноят ишининг унга оид қисми алоҳида иш юритувига ажратилиб, унга қидирув эълон қилинган) ҳам шу ерда эди. Адҳам ҳам бирга бормоқчи бўлди. Ҳеч гапдан хабари йўқ М.Қосимов бир киракаш танишининг “Нексия”сини 130 минг сўмга келишиб, бирга йўлга чиқди. Бувайда туманининг Бандикушод қишлоғига келиб, кундуз куни соат 14 лар чамасида қишлоқ масжиди ёнида тўхтади. Санжар, Саид, Адҳам ва Муҳаммаджон 20 метрлар чамаси юриб, Ш.Хидировнинг уйи ёнига боради. Санжар ва Саид икки киши уй дарвозаси ёнида пойлоқчилик қилиб туриши лозимлигини айтганидан сўнг Муҳаммаджон шерикларининг қай мақсадда бу хонадонга ташриф буюрганини сезиб, уларга “Мен кирмайман, эндигина ахлоқ тузатиш ишлари жазоим тугаяпти” деб бош тортди. Лекин Муҳаммаджоннинг ўртоғи Адҳам Абдураззоқов Санжар ва Саиднинг шартларига рози бўлиб, улар билан бирга босқинчилик жиноятини амалга ошириш учун уйга кирмоқчи бўлди. Шунда улар ҳайдовчи ва Муҳаммаджонни жўнатиб юборишди. Аниқроғи, Муҳаммаджонга Бувайда тумани марказига бориб, уларни кутиб туришини буюришди.\nУч босқинчи фуқаро Ш.Хидировнинг яшаш хонадонига дарвоза орқали ғайриқонуний равишда киради. Шу пайтда ошхонада бўлган ногирон Ш.Хидировага Санжар кўриниш беришни хоҳламади. Чунки, у аввалроқ машина сўраб бу хонадонга келган ва Ш.Хидирова Санжарни таниб қолиши мумкин эди. Адҳам ва Саид эса ошхонага кириб, Ш.Хидировани оёқ-қўлини боғлаб, оғзини скотч билан беркитиб, ётқизиб қўйишади. Уй ичида пул қидириб буюмларни ағдар-тўнтар қилаётган Санжар ниҳоят ётоқхонадаги тахмоннинг пардасини очганида, кўрпалар устига ташлаб қўйилган 15 миллион сўм сочилиб кетди…\nБу вақтда эса ошхонадан биринчи бўлиб чиққан Санжарнинг ортида қолган Адҳам Ш.Хидированинг қулоғидан “Туя тиш” тилла сирғасини ечиб олиб, чўнтагига урди.\nХуллас, босқинчилар 25 миллион сўм нақд пулни олганидан сўнг чорбоғ орқали дала томонга ўтиб, бир теракзор ичига киришди ва шу ерда пулларни теппа-тенг бўлиб олишди. Бироқ Ш.Хидировнинг уйидан бир-бирига билдирмай ўғирлаган тилла буюмлар, яъни нархи 1,5 миллион сўмлик бир жуфт “Туя тиш” тилла сирғани, дивандаги ёстиқ остидан олинган 1 дона 8 миллион сўмлик ва 1 дона 6 миллион сўмлик сариқ металлдан ишланган эркаклар қўл занжирларини “намойиш” этишмади.\nТеракзор ичида очкўзлик билан нақд пулларни ўртага қўйиб бўлишаётганига узоқдан бировнинг кўзи тушиб қолганини сезгач, зудлик билан бу ердан жуфтакни ростлашди. Катта йўлга чиқиб, “Дамас” машинасида Бувайда тумани марказига етиб боришди ва уларни кутиб турган Муҳаммаджон Қосимовни топишди. Йўлда кета туриб ҳайдовчига билдирмай Муҳаммаджонга 100 минг сўм беришганида, у олмади. Ўзаро қўшиб, жами 400 минг сўм қилиб бермоқчи бўлишди. Киракашга эса 95 минг сўмини беришиб, хайрлашишди.\nАлбатта, ҳар қандай жиноят жазосиз қолмайди. Бувайда туманидаги Бандикушод қишлоғидаги Ш.Хидировнинг яшаш уйида кундуз куни босқинчилик жинояти содир этилиб, катта миқдорда пул ва тилла тақинчоқлар ўмариб кетилгани тезда овоза бўлиб кетди. Ички ишлар идораларининг тезкор ходимлари томонидан олиб борилган дастлабки қидирув-суриштирув ишлари натижасида босқинчилик жиноятини Санжар Зиёбидин ўғли Ўринзода, Саиджон Бегали ўғли Нурализода, Муҳаммаджон Қосимов, Адҳам Абдураззоқовлар қилгани тезда фош этилди ва улар далилий ашёлар билан қўлга олинди.\nЖорий йил 1 июль куни жиноят ишлари бўйича Бувайда туман суди томонидан ушбу босқинчилик жинояти ҳар томонлама кўриб чиқилди. Суд ҳукми билан судланувчи Ўринзода Санжар Зиёбидин ўғли ва Нурализода Саиджон Бегали ўғлига узил-кесил 7 йил 3 ой муддатга, Муҳаммаджон Қосимовга эса 2 йил 6 ой муддатга озодликдан маҳрум қилиш жазоси тайинланди. Судланувчилардан жабрланувчига етказилган моддий зарар ундириладиган бўлди.


ЎзА - Канн халқаро кинофестивали ғолиби Макс Тцуи Тошкентда\nКанн халқаро кинофестивали ғолиби Макс Тцуи Тошкентда\n01.03.2018 12:49 Чоп этиш версияси\n“Ишимни ҳеч кимга ўргатмайман. Эртага нонимни яримта қилади” деган қарашлар вақти ўтди.\nЎзбекистон ёшлар иттифоқи ёш киноижодкорларга тажрибали устозларнинг иш услубини ўрганиш имкониятини яратди. Ёш киночилар германиялик машҳур оператор Макс Тцуи ва ўзбекистонлик истеъдодли ижодкор Жасур Шаметов билан бирга суратга олиш майдонида.\nЖасур Шаметовдан соҳанинг сир-асрорларини ўрганаётган ёш киноижодкорлар Ўзбекистон ёшлар иттифоқи, “Ўзбеккино” миллий агентлиги, Ўзбекистон Республикаси Ички ишлар вазирлиги, Ўзбекистон Миллий телерадиокомпанияси, Кинематографияни ривожлантириш маркази ҳамкорлигида баҳорнинг илк кунидан амалга оширилаётган “SCORPION” триллерининг суратга олиш ишларида мунтазам қатнашиб боришади.\nГерманиялик машҳур оператор, Канн халқаро кинофестивали ғолиби Макс Тцуидан операторлик сирларини ўрганаётган “Art House” тингловчилари бу имкониятни катта мактаб деб ҳисоблашмоқда.\nЭслатиб ўтамиз, Макс Тцуи режиссёр Мухлиса Азизованинг бундан аввалги лойиҳаси “Welcome to Bukhara”да ҳам ҳамкорлик қилган эди. Режиссёр ва операторнинг Бухоро ролигидаги ҳамкорлиги “SCORPION”да давом этади.


😆Ярми хазил Ярми Чин😆\nЭркакларни аёллар табиатнинг тузатиб бўлмас хатоси деб хисоблайдилар. Хитойлик эркакшунос олим Жиян Жуан Чиян деган бир ғаламис илмий изланишлар олиб бориб биз эркакларга шундай таъриф берган: — Эркаклар ер шарининг деярли хамма жойида учрайди, сут эмувчилар оиласига мансуб бўлиб асосан уйланиш йўли билан кўпаяди. Уни бошқа мавжудодларга нисбатан қўлга осон ўргатиш мумкин. Ичмаса одамга ҳужум қилмайди. эркаклар гўшт, тухум, калбаса, сасиска ўпка, жигар, буйрак, калла поча билан баъзида эса онда сонда жуда кам холларда хотини пишириб берган нарсалар (эътибор қилинг овқат эмас бир нарсалар) билан озиқланади. Характери ўзгарувчан тушуниб бўлмайди. Унинг нечи йил умр кўриши хотинига боғлиқ. Унинг энг катта хатоси ва камчилиги хотини борлиги. Аёллар эркакларга нисбатан 100 баравар бахтлироқ чунки уларнинг хотини йўқ.\nЭркаклар асосан 4 турга бўлинади.\n1 . Семиз\n2 . Ориқ\n3 . Узун\n4 . Калта\nЭркаклар соатига 20-25 километр тезлик билан юради, Ичивоган пайтида эса хотинининг «қадамийизни ўйлаб босинг дадаси болалар катта бўб қолди» деган гапи эсига тушиб кетиб ўйланиб туриб қолиб соатига 50 сантиметр тезлик билан юради. Уларнинг қалби айиқнинг қалбига ўхшайди. Эркаклар табиатдаги хеч қайси жонзотдан қўрқмайди. 40 ёшигача хотинидан хам қўркмайди. 40 ёшдан кейин эса….ўзи нимага керак шу совуқ гап.\nЭркаклар 20 ёшгача бўрига ўхшайди,\n30 ёшгача қоплонга.\n35 ёшгача йўлбарсга,\n40 ёшгача шерга\n50 ёшгача айиққа кейин эса….кейин…мусичага ўхшаб беозор бўлиб қолади. Табиатда унинг ашаддий кушандаси ўзининг хотини. хотинини кўрганда ташқи кўринишида қизариш, қалтираш, кўкариш, кўз чаноғининг катталашуви, тиззасининг қалтираши, тил айланмай қолиши, нафас етишмаслиги, телефонидаги смсларни ўчиришга уриниш каби салбий холатлар кузатилади.\nАёллар курукликда яшовчи жуда кам урганилган мавжудоддир. Уларнинг бош чаноги одамлар бош чаногининг худди узгинаси. Аёллар буйича энг куп узбек олимлари тадкикот олиб борган. Афсуски хали олимларимиз бирор бир натижага эришганлари йук. Аёлларга рост гапирсанг жанжал килади, алдасанг хурсанд булади. Аёлларнинг энг катта ютуги уларнинг хотини йуклигида. Аёллар хечкачон одамга биринчи булиб хамла килмайди.Улар купрок хул мева, писта, курт, ширинликлар билан озикланади. Аёлларнинг олимларимизни уйлантириб куйган хислатларидан бири бу ёзда кор, кишда дулана ейишни хохлаб колишидир. Аёл калби мелисанинг калбига ухшаб кетади. Кузи билан курмагунча ишонмайди. У одамга жуда секин мoслашади.Лекин бир мослашса жуда ёмон мослашади.Ташки куриниши жуда мулойим, лекин жахли чикса индамасдан кочиш керак. Агар кочишга улгурмасангиз кимирламай жим туринг.Чунки жахли чиккан аёлда мингта арининг кучи, хислати булади. Хеч булмаса бурчакка туриб олинг. Аёллар нимагадир бурчакда турган одамга хужум килмайди. Физика фани хам аёл хусусиятлари олдида ожизлик килмокда. Бирорта аёлнинг антеннаси йук. Лекин ахборот маълумот йигиш ва таркатиш буйича унинг олдига тушадиган жонзот йук. Хар кандай WI-FI аёлларнинг ёнида ип эшолмайди. Эрининг каердалигини куриш учун хеч кандай GPSга мухтож эмас — чунки эртакдагига ухшаб буларни тирногида хам кура олади. Хид билиш кобилияти жуда ривожланган.Эрининг кийимидаги бегона аёлнинг духисини хидини 10 метрдан сезаолади. Куриш кобилияти яхши ривожланган.Хаттоки коронгида эрининг соколи усган, усмаганлигини аникайтиб бера олади. Миллати ранги хар хил булиши мумкин, лекин хаммасининг характери бир хил. Узига оформления килинган тех паспортни хеч кимга курсатгиси келмайди. Ута рашкчи мавжудод.\nЭрининг телефонини титкилаб жанжал килишни жуда ёкдиради,\nМенделеев даврий жадвалига янги кимёвий элемент кушилди.\nЯшашдан умидингиз булса сурамаганингиз маъкул.\nQaysi erkak imejingizga mos? Tanlovingiz…\nAyol — Turk Seriali 1-245, 246, 247 Qismlari (O’zbek…\nBeoshiyon yaralangan 1-6, 7, 8 Qismlari ayol Yangi…\n“Ayol Oy kabidir. Uni sevadigan erkakdan keladigan…\nBir ayol shahzodaga oshiq boʻlgani\nNobelning oʻn uchinchi ayol sohibi\nOsmonga qarab sheʼr oʻqigan ayol\n“Yoʻlbars yuragini yegan ayol”\nAyol ketib borar yonib, guvillab


Гепасол-Нео – medu.uz – Дорилар ҳақида маълумотлар ўзбек тилида\nHome Йўриқномалар Гепасол-Нео\nCавдо номи: Гепасол-Нео\nХалқаро патентланмаган ёки гуруҳлаш номи: парентерал озиқлантириш учун аминокислоталар&\n1000 мл эритма сақлайди\n(L – лизин моноацетат шаклида 9,71 г\n(ацетилцистеин шаклида 0,70 г\nЭнергетик қиймати 1344 кДж/л (320 ккал/л)\nТеоретик осмолярлиги 770 мОсм/л\nТаърифи: рангсиздан то оч-сариқ ранггача бўлган тиниқ эритма.\nФармакотерапевтик гуруҳи: парентарал озиқланиш воситаси – аминокислоталар.\nАТХ коди: [B05BA01].\nМетаболик, гепатопротектор ва дезинтоксикацион таъсирга эга.\nГепасол-Нео –бу мажмуавий препарат бўлиб, аминокислоталар эритмасидир. Гепасол-Нео таркибига одам организмида синтезланмайдиган барча 8 алмаштириб бўлмайдиган аминокислоталар (L–валин, L–изолейцин, L–лейцин, L–лизин, L–метионин, L–треонин, L–фенилаланин, L–триптофан), патофизиологик ҳолларда етарли миқдорда синтезланмайдиган 2 шартли алмаштириб бўлмайдиган аминокислоталар (L–аргинин ва L–гистидин) ва жигар касаллиги билан хасталанган беморларда адекват модда алмашинувини таъминлайдиган 5 алмаштирилмайдиган аминокислоталар киради. Аминокислоталар L-шаклида бўлиб, бу уларни оқсиллар биосинтезида тўғридан – тўғри иштирокини таъминлайди (азот миқдори жами 12,9 г/л).\nL–аргинин мочевинани арнитил цикл синтезида иштирок этади. L–аланин ва L–пролин организмни глицинга бўлган эҳтиёжини камайтиради (бу аминокислота организмда суст ўзлаштирилади, уни алмаштирилганда гипераммониемия ривожланмай қолади).\nL–изолейцин, L–лейцин ва L–валин (ёйилган ён занжирли алмаштириб бўлмайдиган аминокислоталар) периферик тўқималарда бевосита ўзлаштирилади (уларнинг метаболизми жигарнинг шикастланиш даражасига боғлиқ эмас), марказий нерв тизими (МНТ) да ароматик аминокислоталарни ўзлаштирилишини ва организмга тушишини камайтириб жигар энцефалопатиясини юз беришини камайтиради.\nГепасол – Нео жигар етишмовчилигида аминокислоталар бузилишини тўғрилашга имкон беради, ва шунингдек, жигар церрози ва гепатит билан касалланган беморларда оқсилларни ўзлаштирилишини анча яхшилайди ва жигар энцефалопатияси симптомларини яққоллигини камайтиради.\nГепасол–Нео, организмга нормада овқат билан мунтазам тушиб турадиган турли аминокислоталарни сақлайди.\nИнфузия ёрдамида организмга юборилган аминокислоталар мавжуд бўлган икки метаболик йўлдан бирига учрайди: аминокислоталар пептид алоқалар билан боғланиб, оқсилларни ҳосил қилувчи анаболик йўл ва аминокислоталар трансаминланиши билан катаболик йўл. Декстроза ва ёғлар билан бирга (углеводлар ва ёғларнинг нисбати 70:30) тўлиқ парентерал озиқлантириш доирасида соатига 10,5 мг азот/кг тезликда юборилган аминокислоталар, 3 соатдан кейин қонда мувозанатланган концентрацияларига етади.\nАминокислоталар қондаги концентрацияси тез ошганида улар ўзгармаган ҳолда чиқарилиши мумкин. Аминокислоталарнинг (соғлом одамларда) ярим чиқарилиш даври 5-15 минутни ташкил қилади (бу қисқа вақт ичида аминокислоталар оқсил синтези учун ишлатилиши керак). Оқсил синтези жараёнида ишлатилмаган аминокислоталарнинг қолдиқлари дезаминланишига учрайди, натижада мочевина ҳосил бўлиб организмдан чиқарилади.\nАминокислоталарнинг метаболизми организмнинг барча тўқималарида юз беради. Уларнинг парчаланиш даражаси организм дуч келадиган стресснинг яққоллигига боғлиқ. Стресс аминокислоталарнинг метаболизмини тезлаштиради ва жигар фаолияти бузилишини кучайтиради, бу эса ўз навбатида аминокислоталарнинг метаболизмини камайтиради. Сепсис ҳам уларнинг метаболизмини тезлаштиради, буйраклар фаолиятини пасайиши эса – сусайтиради.\nГепасол–Нео инфузиясида алмаштириб бўлмайдиган аминокислоталарнинг ўзлаштира олиниш фоизи 99%, алмаштириш мумкин бўлганларнинг эса, 97% ни ташкил қилади. Бунда алмаштириб бўлмайдиган аминокислоталарнинг умумий ва буйрак клиренси минутига 0,5 л ва минутига 1,5 мл ни, кўпчилик алмаштириш мумкин бўлган аминокислоталар учун эса минутига 0,6 л ва минутига 3 мл ни ташкил қилади.\nБош мия фаолиятини бузилиши билан (жигар энцефалопатияси) ва усиз кечувчи жигар фаолиятини бузилишларида даволаш ва парентерал озиқлантириш (қисман ёки тўлиқ – углеводлар ва ёғли эмульсия эритмаларини қўшиб), жигар прекомаси ва комасини даволашда қўлланади.\nбуйрак етишмовчилиги (буйрак етишмовчилиги бўлган беморларда жигар комасида беморнинг ҳаётига иккала ҳолатдан қай бири хавф солаётганини эътиборга олиш керак)\nюрак етишмовчилиги (декомпенсация босқичида)\n18 ёшгача бўлган болалар (самарадорлиги ва хавфсизлиги ўрнатилмаган).\nПрепаратни ҳомиладорлик ва эмизиш даври қўллаш мумкин эмас.\nГепасол–Нео инфузион эритмаси даволашни қонда азот қолдиғининг концентрацияси ва касалликнинг оғирлик даражасига қараб ўтказилади.\nГепасол–Нео вена ичига томчилаб юборилади.\nМаксимал юбориш тезлиги – соатига 1,25 мл/кг (соатига 0,1 г аминокислота/кг га мос келади).\nМаксимал суткалик доза 18,75 мл/кг ни ташкил қилади (суткада 1,5 г аминокислота/кг), яъни 70 кг оғирликдаги бемор учун 1300 мл ни ташкил қилади.\nДаволаш давомийлиги неврологик симптомлар тўлиқ йўқолгунига қадар индивидуал белгаланади.\nБу препаратнинг ножўя самаралари маълум эмас.\nСимптомлари: кўнгил айниши, қусиш, кучли терлаш, иситма, тахикардия, “жигар” ферментлари фаоллиги ва азот қолдиғи концентрацияси ошиши.\nЮқори юбориш тезлиги гипергидратация ва периферик шиш пайдо бўлишига, ўпка шишини ривожланишига олиб келиши мумкин.\nГепасол–Нео компонентларини теофиллин билан in vivo шароитида ўзаро таъсири теофиллиннинг клиренсини ошишига олиб келиши ҳақида маълумотлар бор. In vitro шароитида ўзаро таъсири ҳақида кўплаб маълумотлар маълум, шунинг учун Гепасол–Нео эритмасига бошқа дори препаратларини қўшиш тавсия этилмайди. Гепасол–Нео билан бирга юбориш мумкин бўлган дори препаратлари: антибиотиклар – амикацин, ампициллин, цефотаксин, цефтриаксон, доксициклин, эритромицин, гентамицин, хлорамфеникол, клиндамицин, нетилмицин, бензилпенициллин, пиперациллин, тетрациклин, тобрамицин ва ванкомицин; бошқа препаратлар – аминофиллин, циклофосфамид, циметидин, цитарабин, дигоксин, допамин, фатомидин, фитоменадион, фторурацил, фолат кислотаси, фуросемид, гепарин, хлорпромазин, инсулин, кальций глюконат, лидокаин, метилдопа, метилпреднизолон, метоклопрамид, метотрексат, морфин, низатидин, норэпинефрин, пропранолол, ранитидин ва рибофлавин.\nГепасол–Нео эритмасини фақат келтирилган кўрсатмалар бўйича қўллаш мақсадга мувофиқдир.\nУшбу препаратни қўллаш пайтида электролит ва кислота–ишқор ҳолатини, организм гидратация даражасини, буйраклар фаолияти ҳолатини вақти-вақти билан назорат қилиш лозим.\nИнфузия учун 8% ли эритма. 500 мл дан препарат металл, резина ва пластмасса қопқоқ билан ёпилган, биринчи очилиши назоратли бўлган шиша (II гидролитик гуруҳига мансуб шиша) флаконда. 1 флакондан пластик тутқич ва тиббиётда қўллаш бўйича йўриқнома билан картон қутига жойланган.\n10 флакон пластик тутқич ва тенг миқдордаги тиббиётда қўллаш бўйича йўриқномалари билан бирга картон қутига жойланган (стационарлар учун).\n15°С дан 20оС гача бўлган ҳароратда, ёруғликдан ҳимояланган жойда сақлансин.\nФақат стационар шароитда тиббий муассасаларида қўлланилсин.


Истиқлол қишлоқ хўжалиги соҳасида туб ислоҳотларга йўл очди - Халқ сўзи\nИстиқлол қишлоқ хўжалиги соҳасида туб ислоҳотларга йўл очди\n12:04 25 Август 2020 Иқтисодиёт\nМустақиллик — олий иноят. Ҳар ҳарфида инсон манфаатлари, эрки, шаъни, қадр-қиммати мужассам буюк неъматдир бу. Давлат тараққиёти, мамлакат хавфсизлиги, халқ фаровонлиги асоси тинчликдир аслида...\nОзодлик нашидаси ерга бўлган муносабатни ижобий томонга ўзгартиргани сир эмас. Ердан фойдаланиш, ер мулкига эгалик қилиш ҳуқуқи йилдан-йилга такомиллашиб бораётгани соҳадаги ислоҳотлар сабаблидир. Буюк мутафаккир шоиримиз Алишер Навоий айтганларидек, ҳар эрта баҳорда ерга уруғ қадаб, ризқ йўлини очадиган, хонадонларимиздаги тўкинлик ва файзу барака сабабчиси бўлган деҳқону фермер, миришкорларга эътиборнинг ортгани истиқлол шарофатидир.\nАйни пандемия шароитида дунё миқёсида озиқ-овқат хавфсизлиги, экологик тоза маҳсулотлар ишлаб чиқариш долзарб масала бўлиб бораётгани сир эмас. Шунинг учун ҳам ҳозирда иқтисодиётимизни, жумладан, қишлоқ хўжалиги соҳасини модернизация ва диверсификация қилиш, озиқ-овқат экинлари етиштиришга алоҳида эътибор берилмоқда. Бу билан, аввало, етакчи соҳа бўлган аграр соҳа имкониятларидан янада тўлиқроқ фойдаланиш, фуқароларимизнинг томорқачилик кўникмаларини шакллантириш, кафтдек ердан даромад топиш имкониятларини оммалаштириш ва бу билан халқнинг тўкис ҳаётини таъминлаш, пандемиядан ортиқча талафотларсиз чиқишга эришишга эътибор қаратилмоқда.\nРақамларга назар ташласак. Кейинги тўрт йилда ҳосилдорлиги паст бўлган 300 минг гектар пахта ва ғалла майдонлари ўрнига мева-сабзавот ва озуқа экинларини етиштириш йўлга қўйилиб, жумладан, 32 минг гектар ерда интенсив боғлар, 15 минг гектарда токзорлар, 2 минг гектарда замонавий иссиқхоналар барпо этилгани, 114 минг гектарда сабзавот ва картошка, 72 минг гектарда дуккакли ва мойли экинлар, 52 минг гектарда озуқа экинлари етиштирилаётганини таъкидлаш лозим.\nСўнгги уч йилда эса ер-сув ресурсларидан оқилона фойдаланиш, қишлоқ хўжалиги субъектлари ўртасидаги ўзаро муносабатларда бозор тамойилларини, фан ва техниканинг илғор ютуқларини жадал жорий этиш, экологик тоза ва экспортбоп маҳсулотлар етиштириш орқали деҳқонлар даромадини кўпайтириш борасида эътиборли ишлар амалга оширилди. Натижада ўтган 2019 йилда қишлоқ хўжалиги маҳсулотларидан жами 217 триллион 700 миллиард сўм ёки 2018 йилга нисбатан 12 фоиз кўп фойда олинган.\nЕрни ҳақиқий эгасига бериш, айниқса, маҳсулот етиштиришдан тортиб, уни сотишгача бўлган агробизнеснинг яхлит занжирини ўз ичига қамраб олган кластер моделини ва кооперация тизимини тўлиқ яратишга жиддий аҳамият қаратилмоқда. Илгари даладаги юзлаб инсонлар қилган оғир меҳнатни бугун битта ёки иккита техниканинг бажараётгани ҳам истиқлол берган неъматлар намунасидир.\nИстиқлолнинг яна бир муҳим шарти хусусида айтмасак бўлмас. Сўнгги уч йилда пахта ва ғалла етиштиришда давлат буюртмаси бекор қилиниши бўйича тизимли ишлар амалга оширилмоқда. Аграр соҳанинг барча йўналишларида арзон кредитлар берилиши йўлга қўйилмоқда. Жорий йилда 2 миллиард АҚШ долларига тенг, келгуси 5-7 йилда эса бундан 3-4 баравар кўп мева-сабзавот маҳсулотларини экспорт қилиш режалаштирилган. Тўғри, пандемия сабабли жорий йилдаги мазкур режа бажарилишида бир қадар ўзгаришлар бўлгани эҳтимоли ҳам йўқ эмас.\nСўнгги уч йилда фермерлик ҳаракатини ривожлантириш натижасида мамлакатимизда кўп минг сонли фермер хўжаликлари шаклланиб, улар бугун 10 дан ортиқ йўналишларда самарали фаолият юритмоқда. Энг қувонарлиси, 12 мингдан зиёд фермер хўжалиги раҳбарларини 30 ёшгача бўлган ёшлар ташкил этса, 6 мингдан ортиқ фермер хўжаликларимизга хотин-қизлар раҳбарлик қилмоқда. Шу билан бир қаторда республикамизнинг барча ҳудудларида «Томорқа хизмат»лари ташкил қилинди.\nҚонунчиликда ҳам аграр соҳага алоҳида эътибор қаратилганини қайд этиш жоиз. 2017 йилнинг ўзида қишлоқ хўжалиги соҳасига оид 5 та қонун, 20 дан ортиқ фармон ва қарор қабул қилинди, 2 та янги қўмита ва 3 та уюшма тузилди. Мазкур кўрсаткичлар жорий йилга қадар бир қадар ўсди. Қишлоқ ва сув хўжалиги вазирлиги фаолияти тубдан такомиллаштирилди.\nҚаранг, қанча мустақиллик берган имкониятлар кўз олдимизда юз очмоқда. Аслида айтганларимиз мустақиллик иноятларининг барчаси эмас. Бу мавзуда фахрга тўлиб соатлаб гапириш мумкин. Истиқлол ўзбек заминига, ўзбек деҳқонига чексиз имкониятларни бергани баробарида олдига ердан янада унумли фойдаланиш, ҳосилдор, даромадбоп экин маҳсулотлари етиштириш, шу орқали иқтисодиёт барқарорлигига ҳисса қўшиш каби долзарб вазифаларни қўйди. Масъулиятимиз: ана шу тинчликнинг қадрига етиш, истиқлолни асраш, она-Ватанга муносиб бўлиш!


Рашид Бекжоннинг аҳволи оғир\nКонституциявий тузумга тажовуз қилганликда айбланиб, 1999 йилда қамалган хоразмлик Рашид Бекжон қаттиқ касалга чалинган, ҳаёти хавф остида. Бу ҳақда маҳбуснинг турмуш ўртоғи Бозоргул Бекжондан олинган маълумотга таяниб “ponauz.info” сайти хабар қилди.\nИнсон ҳуқуқлари ҳимоячилари фикрича, Рашид Бекжон сиёсий маҳбус.\n“Озодлик” радиоси сиёсий мотивлар билан қамалиб, Ўзбекистон қамоқхоналарида сақланаётган бир қатор маҳбусларнинг турмуш ўртоқлари билан, жумладан, Бозоргул Бекжон билан ҳам суҳбат ўтказган эди.\nЖорий йилнинг 8 февралида ўтказилган суҳбат чоғида Бозоргул опа эрининг турмадаги аҳволи тўғрисида гапириб: “Қамоқхонадаги аҳволи, шу ўтирибди, яхши, ëмон эмас. Кўзлари ожизланган. Унақа яхши кўра олмайди”,- деган эди.\nБозоргул опанинг тилидан чиққан “яхши, ёмон эмас”, деган баҳонинг шартли экани шундоқ кўриниб турибди.\nНавоий шаҳридаги 64/46-қамоқхонада сақланаётган сиёсий маҳбус Рашид Бекжоннинг турмуш ўртоғи Бозоргул Бекжон билан бугун боғланишнинг иложи бўлмади.\nРашид Бекжон “Эрк” демократик партияси лидери, Ўзбекистон президентлигига экс-номзод Муҳаммад Солиҳнинг укаси. Шунинг учун “Озодлик” “ponauz.info” сайти хабарини шарҳлаб беришни Муҳаммад Солиҳдан сўради. Муҳаммад Солиҳ келини Бозоргул опадан эшитганларини айтиб берди.\n“Келиннинг айтишича, биринчидан, унинг ҳамма жойини яра босган. Мен мақолани ўқидим. Бу ҳақда мақолада ëзилмаган. Кейин жуда озиб кетган. Уни у ерда врачларга кўрсатиб текширтирмагандан кейин унинг қандай касал эканини ҳам аниқлаш қийин. Лекин келиннинг айтишича, аҳволи жуда ëмон. Жисмонан жуда озиб кетган. Ҳозир ҳатто 65 килога тушиб қолганини айтишди”,- деди Муҳаммад Солиҳ.\nРашид Бекжон биринчи мaртa 1994 йилда “Эрк” гaзeтaсини тaрқaтгaни учун 4 йилгa қaмaлгaн, 1996 йили муддaтидaн oлдин oзoд қилингaн эди. 1999 йил 16 фeврaль пoртлaшлaридaн бир кун кeйин у Тoшкeнтдa ҳибсгa oлингaн вa конституциявий тузумга тажовуз қилиш айби билан узоқ муддатга озодликдан маҳрум этилган.\nМуҳаммад Солиҳнинг яна бир укаси Муҳаммад Бекжон ҳам қамоқда. Маълумотларга қараганда, у шу кунда Косонсойдаги қамоқхонада сақланмоқда. Силга чалинган, аҳволи оғир.


АҚШ молия вазири дефолт хавфи ҳақида огоҳлантирди - 27.07.2021, Sputnik Ўзбекистон\nАҚШнинг тўлов қобилиятига шубҳа пайдо бўлса, облигациялар фоизи ошиши, доллар курси қулаши 1930 йиллардаги “Буюк депрессияга” тенг бўлган молиявий инқироз... 27.07.2021, Sputnik Ўзбекистон\nТОШКЕНТ, 27 июл — Sputnik. Америка давлат қарзи пандемия даврида ЯИМ ҳажмидан ошиб кетди. Молия вазирлиги дефолт хавфи ҳақида огоҳлантирмоқда. Иқтисодий ҳалокат содир бўлмасдан олдин Конгресс дарҳол бирор чора кўриши керак. Давлат қарзини яна ошириш учун тегишли қонун қабул қилиниши керак, акс ҳолда кузда олдинги қарзларга хизмат кўрсатиш билан муаммолар келиб чиқиши мумкин. Лекин АҚШ кредиторлари унинг тўлов қобилиятига шубҳа қила бошласа нима бўлади?Улкан қарзАҚШ 2008 йил иқтисодий инқироздан сўнг доимий равишда давлат қарзини ошириб келмоқда. Обама даврида давлат қарши 9 триллион долларга ошган бўлса Трамп даврида яна 7 триллионга ошди. 2018 йилда давлат қарзи ЯИМнинг 78%ини ташкил қилган эди. Ўшанда Жаҳон банки буни хавфли деб атаган эди.Иқтисодий прогнозларга кўра, АҚШ давлат қарзи 10 йилдан сўнг ЯИМ ҳажмидан ошиб кетиши керак эди. Лекин пандемия ва уй хўжаликларни қўллаб-қувватлашга қилинган улкан харажатлар туфайли бу - анча илгари содир бўлди. Мустақил экспертлар хулосасига кўра, АҚШ ҳукумати 2020 йилда иқтисодга салкам 9 триллион доллар пул “қуйишган”. Натижада давлат қарзи ЯИМдан ошиб кетди.Март ойининг охирида – 28 трлн., ЯИМнинг 101%ни ташкил қилди ва ўсишда давом этмоқда. Айни дамда унинг миқдори – 28,5 трлн. Бундай улкан қарз АҚШ тарихида фақат бир маротаба – Иккинчи жаҳон урушидан сўнг ҳосил бўлган эди. 1946 йилда АҚШ қарзи ЯИМнинг 106%ини ташкил қилган эди.Чексиз қарзАҚШ қарзи биринчи бор юқор “чегарасига тақалаётгани йўқ”. 2008 йилги инқироздан сўнг давлат қарзи чегараси доимий равишда ошириб келинмоқда.2019 йилда Трамп 2021 йилнинг 31 июлига қадар давлат қарзини чекланмаган миқдорла ошириш ҳақида қонун қабул қилган эди. Июль охирида қарзни ошириш тўхтатилади. Молия вазирлиги облигациялар сота олмайди.Лекин пандемия харажатлари туфайли Вашингтон бюджетида улкан “туйнук” пайдо бўлган. 2020 йилда бюджет дефицити 3 бараварга ошиб 3,1 трлн. Долларни ташкил қилди. Барча “коронавирус” харажатлари ҳисобга олингандан сўнг сумма - 4 миллион бўлади. Қарзни қоплаш учун эса яна облигация чиқариш керак бўлади.Фавқулодда чораларШундай қилиб, Вашингтонда иккита йўл бор: 31 июлга қадар биринчиси давлат қарзи чегарасини ошириш ёки қарз олишга қўйилган чеклов муддатини тўхтатиб туриш. Акс ҳолда иқтисодга “тиклаб бўлмас” зарар етказилади ва мамлакатни дефолт кутмоқда, дейди АҚШ молия вазири Жанет Йеллен.Молия вазирлиги “қўшимча фавқулодда чоралар” кўриши керак бўлади, лекин давлат ғазнасининг бундай чоралар қўллаш имконияти жиддий чекланган.“Бу ерда бир қатор факторлар туфайли, жумладан тўловларни прогноз қилиш ва бир неча ойлик ҳукумат тушумларини прогноз қилиш муаммолари каби жиддий ноаниқликлар бор”, - деди вазирю“Лекин янги молиявий йил – 1 октябрга қадар давлат қарзи чегараси оширилмаса, қарзларга хизмат кўрсатиш имкониятига путр етказилади. Хусусан, шу куннинг ўзида Давлат Ғазнаси харажатларини 150 миллиард долларга камайтириши керак бўлади.Хулоса шуки, молия вазири давлат қарзини яна рекорд даражасига қадар оширишга ҳаракат қилмоқда. Лекин Конргессда буни ҳамма қўллаб-қувватлаётгани йўқ. Демократлар қарз чегарасини ошириш тарафдори. Республикачилар эса Байдендан ҳукумат харажатларни ва улкан давлат қарзини камайтириш чорасини топишни сўрашмоқда.Бу яхшиликка олиб келмайдиАҚШ, яна бир бор қарз миқдорини оширса керак. Иқтисодчилар эса АҚШ дефолтини – дунё тугаши билан тенглаштиришмоқда.“Америкаликлар олдин ҳеч қачон бунга йўқ қўйишмас эди. Бу жудла хавфли ҳодиса бўлади”, - дейди Майкл Фероли JPMorganнинг АҚШ бўича бош иқтисодчиси.Фақат дефолт бўлиши мумкин деган ғоянинг ўзи ҳамс бозорларда ваҳима пайдо қилиши мумкин. Лекин ҳеч нарса қилмаса Ғазна нафақат давлат қимматли қоғозларини балким маҳаллий ҳукуматлар қимматли қоғоздарини қмааммаҳам сота олмай қолади. Ушбу чоралар эса мавжуд қарзларга хизмат кўрсатиш учун керак.2011 йилда вакиллар палатаси давлат қарзи миқдорини оширишга таъқиқ қўйганда, Standard & Poor’s халқаро агентлиги тарихда илк бор АҚШнинг суверен кредит рейтингини пасайтирган эди. Шундан сўнг фонд бозори қулаб тушишига оз қолган эди S&P 500 индекси вакиллар ўзаро келишиб янги қонун қабул қилганига қадар беш кун тўхтовсиз пастга шўнғиган эди.CNBCмаълум қилишига кўра, кредиторларда давлатнинг ўз қарзларини қайтариш имкониятга шубҳа пайдо бўлса, улар Вашингтондан янада юқорироқ фоиз талаб қилишлари мумкин. Бу эса ўз навбатида домино эффектига олиб келиши ва барча кредитлар фоизи ўсиши содир бўлиши мумкин- автокредитлардан корпоратив қарзларгача.Ушбу ҳодиса ҳеч бир жараёнга барқарорлик олиб келмайди. “Молиявий инқироз кучаяди, иш ўринлари ва америкаликларнинг жамғармалари хавф остида қолади. Буларнинг барчаси биз ҳали пандемиядан сўнг тикланиб олмаган вақтда”, - дейди Жанетт Йеллен.Кредиторлар сўнгии вақтларда АҚШ ҳукуматининг тўлаш қобилиятини тобора тез-тез шубҳа остига қўйишмоқда. Бироз олдин америкалик миллиардерлардан бири, дунёдаги энг йирик хэдж-фонди Bridgewater Associates асосчиси Рэй Далио уч каррали дефицит - бюджет, савдо баланси ва жорий операциялар дефицити келтириб чиқариши мумкинлигини ва бу хорижий инвесторларни бутунлай қўрқитиб юбориши ва бу эса оқибатда облигациялар даромадларининг ошиши ва долларнинг кескин қулашига олиб келиши мумкин. Бу эса ҳақиқий молиявий инқироз бўлади. Унинг масштаби нафақат 2008 йилдаги кризис балким 1930 йиллардаги “Буюк депрессияга” тенг бўлиши мумкин.\nақш, ақш доллари, ташқи қарз, қарз\n17:41 27.07.2021 (янгиланди: 17:43 27.07.2021)\n© Sputnik / Владимир ТрефиловДенежные купюры США.\nАҚШнинг тўлов қобилиятига шубҳа пайдо бўлса, облигациялар фоизи ошиши, доллар курси қулаши 1930 йиллардаги “Буюк депрессияга” тенг бўлган молиявий инқироз келиб чиқариши мумкин.\nТОШКЕНТ, 27 июл — Sputnik. Америка давлат қарзи пандемия даврида ЯИМ ҳажмидан ошиб кетди. Молия вазирлиги дефолт хавфи ҳақида огоҳлантирмоқда. Иқтисодий ҳалокат содир бўлмасдан олдин Конгресс дарҳол бирор чора кўриши керак. Давлат қарзини яна ошириш учун тегишли қонун қабул қилиниши керак, акс ҳолда кузда олдинги қарзларга хизмат кўрсатиш билан муаммолар келиб чиқиши мумкин. Лекин АҚШ кредиторлари унинг тўлов қобилиятига шубҳа қила бошласа нима бўлади?\nАҚШ 2008 йил иқтисодий инқироздан сўнг доимий равишда давлат қарзини ошириб келмоқда. Обама даврида давлат қарши 9 триллион долларга ошган бўлса Трамп даврида яна 7 триллионга ошди. 2018 йилда давлат қарзи ЯИМнинг 78%ини ташкил қилган эди. Ўшанда Жаҳон банки буни хавфли деб атаган эди.\nИқтисодий прогнозларга кўра, АҚШ давлат қарзи 10 йилдан сўнг ЯИМ ҳажмидан ошиб кетиши керак эди. Лекин пандемия ва уй хўжаликларни қўллаб-қувватлашга қилинган улкан харажатлар туфайли бу - анча илгари содир бўлди. Мустақил экспертлар хулосасига кўра, АҚШ ҳукумати 2020 йилда иқтисодга салкам 9 триллион доллар пул “қуйишган”. Натижада давлат қарзи ЯИМдан ошиб кетди.\nМарт ойининг охирида – 28 трлн., ЯИМнинг 101%ни ташкил қилди ва ўсишда давом этмоқда. Айни дамда унинг миқдори – 28,5 трлн. Бундай улкан қарз АҚШ тарихида фақат бир маротаба – Иккинчи жаҳон урушидан сўнг ҳосил бўлган эди. 1946 йилда АҚШ қарзи ЯИМнинг 106%ини ташкил қилган эди.\nАҚШ қарзи биринчи бор юқор “чегарасига тақалаётгани йўқ”. 2008 йилги инқироздан сўнг давлат қарзи чегараси доимий равишда ошириб келинмоқда.\n2019 йилда Трамп 2021 йилнинг 31 июлига қадар давлат қарзини чекланмаган миқдорла ошириш ҳақида қонун қабул қилган эди. Июль охирида қарзни ошириш тўхтатилади. Молия вазирлиги облигациялар сота олмайди.\nЛекин пандемия харажатлари туфайли Вашингтон бюджетида улкан “туйнук” пайдо бўлган. 2020 йилда бюджет дефицити 3 бараварга ошиб 3,1 трлн. Долларни ташкил қилди. Барча “коронавирус” харажатлари ҳисобга олингандан сўнг сумма - 4 миллион бўлади. Қарзни қоплаш учун эса яна облигация чиқариш керак бўлади.\nШундай қилиб, Вашингтонда иккита йўл бор: 31 июлга қадар биринчиси давлат қарзи чегарасини ошириш ёки қарз олишга қўйилган чеклов муддатини тўхтатиб туриш. Акс ҳолда иқтисодга “тиклаб бўлмас” зарар етказилади ва мамлакатни дефолт кутмоқда, дейди АҚШ молия вазири Жанет Йеллен.\nАҚШ давлат қарзи илк бор 20 триллион доллардан ошиб кетди\n12 Сентябр 2017, 11:58\nМолия вазирлиги “қўшимча фавқулодда чоралар” кўриши керак бўлади, лекин давлат ғазнасининг бундай чоралар қўллаш имконияти жиддий чекланган.\n“Бу ерда бир қатор факторлар туфайли, жумладан тўловларни прогноз қилиш ва бир неча ойлик ҳукумат тушумларини прогноз қилиш муаммолари каби жиддий ноаниқликлар бор”, - деди вазирю\n“Лекин янги молиявий йил – 1 октябрга қадар давлат қарзи чегараси оширилмаса, қарзларга хизмат кўрсатиш имкониятига путр етказилади. Хусусан, шу куннинг ўзида Давлат Ғазнаси харажатларини 150 миллиард долларга камайтириши керак бўлади.\nХулоса шуки, молия вазири давлат қарзини яна рекорд даражасига қадар оширишга ҳаракат қилмоқда. Лекин Конргессда буни ҳамма қўллаб-қувватлаётгани йўқ. Демократлар қарз чегарасини ошириш тарафдори. Республикачилар эса Байдендан ҳукумат харажатларни ва улкан давлат қарзини камайтириш чорасини топишни сўрашмоқда.\nБу яхшиликка олиб келмайди\nАҚШ, яна бир бор қарз миқдорини оширса керак. Иқтисодчилар эса АҚШ дефолтини – дунё тугаши билан тенглаштиришмоқда.\n“Америкаликлар олдин ҳеч қачон бунга йўқ қўйишмас эди. Бу жудла хавфли ҳодиса бўлади”, - дейди Майкл Фероли JPMorganнинг АҚШ бўича бош иқтисодчиси.\nФақат дефолт бўлиши мумкин деган ғоянинг ўзи ҳамс бозорларда ваҳима пайдо қилиши мумкин. Лекин ҳеч нарса қилмаса Ғазна нафақат давлат қимматли қоғозларини балким маҳаллий ҳукуматлар қимматли қоғоздарини қмааммаҳам сота олмай қолади. Ушбу чоралар эса мавжуд қарзларга хизмат кўрсатиш учун керак.\n2011 йилда вакиллар палатаси давлат қарзи миқдорини оширишга таъқиқ қўйганда, Standard & Poor’s халқаро агентлиги тарихда илк бор АҚШнинг суверен кредит рейтингини пасайтирган эди. Шундан сўнг фонд бозори қулаб тушишига оз қолган эди S&P 500 индекси вакиллар ўзаро келишиб янги қонун қабул қилганига қадар беш кун тўхтовсиз пастга шўнғиган эди.\nCNBCмаълум қилишига кўра, кредиторларда давлатнинг ўз қарзларини қайтариш имкониятга шубҳа пайдо бўлса, улар Вашингтондан янада юқорироқ фоиз талаб қилишлари мумкин. Бу эса ўз навбатида домино эффектига олиб келиши ва барча кредитлар фоизи ўсиши содир бўлиши мумкин- автокредитлардан корпоратив қарзларгача.\nУшбу ҳодиса ҳеч бир жараёнга барқарорлик олиб келмайди. “Молиявий инқироз кучаяди, иш ўринлари ва америкаликларнинг жамғармалари хавф остида қолади. Буларнинг барчаси биз ҳали пандемиядан сўнг тикланиб олмаган вақтда”, - дейди Жанетт Йеллен.\nКредиторлар сўнгии вақтларда АҚШ ҳукуматининг тўлаш қобилиятини тобора тез-тез шубҳа остига қўйишмоқда. Бироз олдин америкалик миллиардерлардан бири, дунёдаги энг йирик хэдж-фонди Bridgewater Associates асосчиси Рэй Далио уч каррали дефицит - бюджет, савдо баланси ва жорий операциялар дефицити келтириб чиқариши мумкинлигини ва бу хорижий инвесторларни бутунлай қўрқитиб юбориши ва бу эса оқибатда облигациялар даромадларининг ошиши ва долларнинг кескин қулашига олиб келиши мумкин. Бу эса ҳақиқий молиявий инқироз бўлади. Унинг масштаби нафақат 2008 йилдаги кризис балким 1930 йиллардаги “Буюк депрессияга” тенг бўлиши мумкин.


Фаластинликлар янги ҳукуматга катта умид боғламоқда\nФаластиннинг “Фатҳ” ва “Ҳамас” гуруҳлари вакилларидан тузилган янги миллий бирлик ҳукумати таркиби тасдиқланиш учун мухторият парламенти ҳукмига ҳавола қилинди.\nЯнги ҳукумат дастурини тузиш юзасидан олиб борилган ишлар жума куни якунига етди. Бу дастурнинг “тили” жорий ҳафта бошида эълон қилинган аввалги дастурникидан бироз юмшоқроқ экани билан фарқланади. Дастур “Ҳамас” раҳбарларидан бири, бош вазир Исмоил Хония томонидан парламент сессиясининг дастлабки мажлисида тақдим этилди.\nЖорий ҳафта бошида И.Хония Вашингтон ва бошқаларнинг янги дастур тўғрисидаги баъзи ташвишларига тўхталиб: “Шубҳасиз, АҚШ маъмурияти ва Исроилнинг позицияси бошқачароқ, биз фаластинликлар миллий бирлигимизни мустаҳкамлаш, зиддиятларга барҳам бериш ҳамда иқтисодий қамални бекор қилиш учун зарур бўлган барча ишни қиламиз. Биз, шунингдек, халқаро ҳамжамият билан муносабатларимизни яхшилашга ҳаракат қиламиз”, - деган эди.\nИсроил фаластинлик депутатларнинг мухторият бўйлаб ҳаракатларини чеклаб қўйгани сабабли мухторият парламенти сессияси бир вақтнинг ўзида Ғазо шаҳри ва Рамаллоҳда видеоалоқа ёрдамида ўтказилади.\nАйни пайтда оддий фаластинликлар, жумладан, хавфсизлик хизмати ходимларию оддий фермерлар иш жойлари ва ҳукуматнинг ёрдамини талаб қилиб, сурункали пикетлар ўтказмоқда.\nТайинланиши кутилаётган ахборот вазири Мустафо Барғутий коалициянинг мақсади Фаластин давлатини Исроил 1967 йилда босиб олган ҳудудларда қуриш эканини билдирди.\nФаластиннинг тузилиши кутилаётган янги ҳукумати дастурида Исроилни тан олиш тўғрисида гап йўқ. Шунинг учун Исроил ҳукумати матбуот вакили Мири Эйзин расмий Тел-Авив Фаластиннинг янги ҳукумати билан ҳамкорлик қилмаслигини таъкидлади.\n“Биз уч асосий халқаро принципни очиқдан очиқ тан олмаётган ҳукумат билан ҳамкорлик қилмаймиз. Халқаро ҳамжамият ҳам бундай янги ҳукуматни тан олмаслик позициясида қатъий туришига умид қиламиз”, - деди Исроил ҳукумати вакили.\nУ айтаётган уч талаб – куч ишлатишдан воз кечиш, Исроилни давлат сифатида тўла тан олиш ҳамда Исроил билан аввал эришилган келишувларга содиқ қолишдир.\nИсроил бош вазири ўринбосари Шимон Перес мамлакат радиосига берган интервьюсида халқаро ҳамжамият ўз позициясида қатъий туриши кераклигини айтар экан: “Агар бу террордан воз кечмайдиган, тинч музокаралар ўтказишни истамайдиган ҳукумат бўлса, нима учун унга ёрдам бериш керак?”, деди.\nФаластин раҳбари Маҳмуд Аббос эса парламентнинг 17 март кунги мажлисидаги чиқиши чоғида Ғарб давлатларини мухториятнинг янги ҳукуматини тан олишга даъват қилди.


ТИНЧЛИГИМИЗГА КЎЗ ТЕГМАСИН - Hidoyat.uz\nТИНЧЛИГИМИЗГА КЎЗ ТЕГМАСИН\nАсосий саҳифа Мақолалар ТИНЧЛИГИМИЗГА КЎЗ ТЕГМАСИН\nЧоп этилди Yanvar 16, 2019 No Comments\nСирдарё вилояти бош имом-хатиби Ҳабибуллоҳ ЗОКИРОВ билан суҳбат\n– Муҳтарам домла, аввало, кейинги пайтларда диний соҳада бўлаётган ўзгаришларнинг вилоят миқёсидаги инъикоси ҳақида цисқача айтиб ўтсангиз?\n– Бисмиллоҳир раҳмонир раҳим. Бугун юртимизнинг барча жойларида бўлаётгани каби Сирдарё вилоятида ҳам бунёдкорлик ишлари авж олган. Жумладан, жорий йилда Ховос туманида “Ховос” жоме масжиди ва Боёвут туманида “Ҳазрати Хизр” жоме масжиди замонавий лойиҳа асосида янгидан бунёд этилиб, халқимизга фойдаланиш учун топширилди. Сирдарё туманида муҳташам “Аҳмад ибн Малик” масжиди фаолият бошлади. Юртбошимиз ташаббуси билан ўтказилган “Қуръон мусобақаси – 2018” кўрик-танловида вилоят миқёсида 57 нафар қори, 31 нафар қория иштирок этди. Ушбу мусобақанинг Республика босқичи тиловат йўналишида 26-40 ёшгача бўлган аёл-қизлар ўртасидаги беллашувда Шохистахон Аллаева шарафли 3-ўринга муносиб топилди.\nЖорий йилда имом-хатиблар томонидан таълим муассасалари, маҳалла фуқаролар йиғинларида эктремизм, терроризм, миссионерлик ва “оммавий маданият” каби ёт ғояларга қарши 2600 га яқин маънавий-маърифий тадбир, давра суҳбати ташкил этилди.\nВилоятимизда фаолият юритаётган 74 та масжид имом-хатибларининг ярмига яқини олий маълумотли. Айни пайтда тўрт нафар ўрта-махсус маълумотли имом-хатибимиз Тошкент институти сиртқи бўлимида таҳсил олмоқда.\nИмом-хатиблар оилавий ажримларнинг олдини олиш, ажрашмоқчи бўлган оилаларни яраштиришда маҳалла фуқаролар йиғини, Ёшлар иттифоқи, Нуроний хайрия жамғармаси ва бошқа мутасадди ташкилотлар билан фаол ҳакорликда тушунтириш ишлари олиб борилмоқда. мутасадди ташкилотлар билан фаол ҳамкорликда тушунтириш ишлари олиб боришмоқда. Жорий йил давомида улар иштирокида ўтказилган яраштириш тадбирлари натижасида 194 та оилавий ажримнинг олди олинди.\n– Баъзида қонуний никоҳдан ўтмаганларга шаръий никоҳ ўқиш ҳолатлари учраб туради.\n– 2018 йилда вилоят имом-хатиблари томонидан қонуний никоҳдан ўтмаганларга шаръий никоҳ ўқиш ҳолатлари кузатилмаган. Аксинча, жорий йил тажрида сифатида Сирдарё туманида масжид имом-хатиби ва отинойилар, шунингдек, мутасадди ташкилотлар вакиллари иштироқида ҳар жума куни ФҲДЁ биносида никоҳланиш арафасидаги келин-куёвлар, уларнинг ота-оналари билан суҳбат ташкил қилинмоқда. Унда тўй-ҳашамни ихчам қилиш, ортиқча ҳаражатларни қисқартириш, турли бидъатларга йўл қўймаслик бўйича тушунтиришлар берилаётир. Тажрибани вилоятдаги барча туман ва шаҳарларда жорий қилиш ҳаракатидамиз.\n– Ҳазрат Али (розияллоҳу анҳу): “Инсонларнинг энг қадри ози – илми озидир”, деган. Динимизнинг бағрикенгликни эъзозлаш таълимотини фарзандларимиз онгига янада чуқурроқ сингдириш бугунги кунда янада долзарб бўлиб бормоқда…\n– Мамлакатимиз сингари ҳудудимиз ҳам кўп миллатлидир. Вилоятда 70 дан ортиқ миллат вакиллари тотувликда, ўзаро ҳурматда ҳаёт кечирмоқда. Аҳоли ичида мусулмон, православ, католик, яхудий, корейс-протестанг, арман апостол черкови вакиллари ва бошқа конфессия аъзолари бор. 82 та диний ташкилотдан 8 таси ноисломий диний ташкилотдир.\nПайғамбаримиз (соллаллоҳу алайҳи ва салам) бу борада ҳам бутун инсониятга ибрат ва намуна бўлдилар. Кўплаб ҳадисларида ғайридинларга ҳам яхши муомалада бўлишга тарғиб қилганлар. Ўзлари ҳам аҳли китоб қўшнилари билан яхши а ҳадялар бериб, улардан ҳадялар қабул қилганлар. Зеро, бундай ҳаракатлар замирида бошқа дин вакилларининг динимиз ҳақидаги тушунча ва тасаввурлари шаклланади…\n– Ибн Аббос (розияллоҳу анҳу)дан ривоят қилинган ҳадисда Расулуллоҳ (соллаллоҳу алайҳи ва салам): “Икки неъмат борки, кўпчилик унинг қадрига етмайди. У хотиржамлик ва сиҳат-саломатлик”, деганлар (Имом Бухорий ривояти).\n– Дарҳақиқат, тинчлик – энг катта ва бебаҳо неъмат. Зеро, ҳар бир жон, қайси касб, қандай мартабада бўлмасин, тинчликда ҳаёт кечиришга муҳтож. Бу неъмат туфайли инсон яшайди, Аллоҳга хотиржам ибодат қилади. Неъматлар шукрини қилиш ҳам тинчликни сақловчи омиллардандир. Аллоҳ таоло айтади: «Яна Раббингиз эълон қилган (бу сўзлар)ни эслангиз: «Қасамки, агар (берган неъматларимга) шукр қилсангиз, албатта, (уларни янада) зиёда қилурман. Борди- ю, ношукрчилик қилсангиз, албатта, азобим (ҳам) жуда қаттиқдир» (Иброҳим сураси, 7-оят).\nАллоҳ таолога чексиз шукроналар бўлсин, диёримиз истиқлолга эришиши ва жамиятимизда рўй берган ижобий ўзгаришлар билан мамлакатимиз мусулмонлари ҳаётида ҳам улкан бурилишлар юз берди. Ислом дини равнақи учун янги имкониятлар очилди. Халқимизга берилган бу улуғ неъматлар ҳақида сўз юритиш, уларни ёдга олиш айни лозим ишлардан. Зотан, Аллоҳ таоло: «Раббингизнинг (Сизга ато этган барча) неъмати ҳақида эса (одамларга) сўзланг!» деб амр қилади (Зуҳо сураси).\nҲар тонг осуда туннинг ҳаловатли уйқусидан уйғонамиз. Тўкин дастурхон атрофида яқинларимиз билан нонушта қиламиз. Сўнг дуога қўл очамиз, ўқишга, ишга отланамиз. Йўл-йўлакай атрофга кўз югуртирамиз: обод кўчалар, кундан-кунга чирой очаётган маҳаллалар, янги бунёд этилаётган замонавий кўркам бинолар…\nДилдан шукроналик ҳисси ўтади: “Шундай ёруғ кунларга етказганингга шукр! Тинч, мусаффо осмонимизга кўз тегмасин!”\nМУҲАММАД (АЛАЙҲИССАЛОМ)НИНГ БОШҚА ПАЙҒАМБАРЛАРДАН АФЗАЛЛИКЛАРИ\nАЙЁШ ИБН РАБИА


1 йил аввал 2762 Шайх Муҳаммад Содиқ Муҳаммад Юсуф\n«(У зот:) «Бир-бирингизга душман бўлган ҳолингизда тушинглар. Сизларга ер юзида қароргоҳ ва маълум вақтгача баҳрамандлик бордир», – деди.\n(У зот:) «Унда ҳаёт кечирасизлар, унда ўласизлар ва ундан қайта чиқариласизлар», – деди» («Аъроф» сураси, 24-25-оятлар).\nЖуда қадим даврлардан бошлаб «Ўша жаннат қаерда эди?», «Қандай эди?» каби саволлар ва уларга жавоблар ғоят кўп бўлган. Бунга талай умр, заковат, вақт ва бошқа имкониятлар зое этилган. Бугун ҳам бу масалаларда «ёқа бўғишаман» деганлар хоҳлаганча топилади. Аммо улар бу илоҳий сирнинг сўнгига ета олмайдилар. Фаразан, етдилар ҳам дейлик, бундан нима фойда? Агар ўша жаннатнинг қаерда эканлигини, унда шайтон алайҳилаъна Одам Ато билан Момо Ҳавога қай ҳолда қутқу солганини айнан билиш мусулмонларга манфаатли бўлганида, Аллоҳ таолонинг Ўзи бундан огоҳ этар ёхуд излаб, топишга амр қилар эди. Аллоҳ таоло бундай қилмади. Демак, уни топишга уринишнинг ҳеч қандай ҳожати йўқ. Муҳими, уларнинг жаннатдан ер юзига тушишлари экан, Аллоҳ Ўз Китобида бу ҳақда зикр қилди. Ана шуни билсак бўлди. Улар жаннатдан ер юзига туширилганларида:\nЯъни Одам алайҳиссалом билан шайтон алайҳилаъна ер юзига бир-бирларига душман бўлган ҳолларида тушдилар ва қиёматга қадар душман бўлиб қолдилар. Шайтон одамнинг сабабидан, яъни унга сажда қилишдан бош тортиб, Аллоҳнинг лаънатига дучор бўлди ва қиёматгача уни иғво қилишга аҳд қилди. Унинг табиати ёмонликдангина иборат. У доимо Одамга душманлик қилади.\nОдам шайтоннинг васвасасига учиб, Аллоҳ таоло олдида гуноҳкор бўлди. Сўнгра тавба қилиб, Аллоҳ таолога илтижо этди. Демак, Одамнинг асл табиатида яхшилик ҳам, ёмонлик ҳам бор. Яхшилик йўлини тутса, Аллоҳнинг амрига бўйсуниб, шайтондан юз буради. Ёмонликни ишга солса, шайтоннинг йўлидан юради. Қиёматгача шундай бўлиб қолаверади. Аллоҳ таоло уларга шуни раво кўрган:\n«Сизларга ер юзида қароргоҳ ва маълум вақтгача баҳрамандлик бордир».\nУлар қиёматгача ер юзида яшаб, ундаги бор неъматлардан ризқланиб турадилар. Аллоҳ таоло Одам болаларининг ер юзида истиқомат қилиб, умри тугагач, ўлиб, қайта тирилишларига ишора этар экан:\n«Унда ҳаёт кечирасизлар, унда ўласизлар ва ундан қайта чиқариласизлар», деди».


Қўлланма бору¸ қўлланиш йўқ\nЯнги қўлланма муаллифлари¸ унинг суд жараëнларида қатнашадиган ҳуқуқ ҳимоячиларига қўл келишига умид қилмоқдалар.\n"Экспертлар ишчи гуруҳи" Ўзбекистонда фаолият олиб борадиган ҳуқуқ фаоллари учун суд-тиббий экспертиза бўйича қўлланма ишлаб чиқди¸ эндиги савол бу қўлланманинг амалда қанчалик яшашида қолди.\nБухородаги “Тиббий-ҳуқуқий марказ” номли нодавлат ташкилоти мутахассислари иштирокида ишлаб чиқилган қўлланмадан мақсад ҳуқуқ ҳимоячиларини суд-тиббий экспертизанинг жиноят процессуал жараёнлардаги ўрни ҳақида бохабар қилишдан иборатдир, дейди Озодлик радиоси билан суҳбатда экспертлар гуруҳи раҳбари ва қўлланмани ҳуқуқий таҳрирдан ўтказган Суҳроб Исмоилов.\nСуҳроб Исмоилов: Биз биламизки¸ кўпгина ҳуқуқ ҳимоячиларимиз қийноқлар ëки ғайриинсоний муносабатлар кузатилаëтган жиноят ишларида бевосита айбланувнинг ëки менга қийноқ қўлланилди деган жабрланувчининг вакили бўлиб қатнашишади.\nШикоятда кўрсатилаëтган қийноқлар ëки ғайриинсоний муносабатларни тасдиқловчи кўрсатмалар вақтида турли хил йўллар билан бириктириб қўйилмаса¸ кейинчалик бу шикоят ва аризаларда исбот сифатида ишлатиш жуда қийин бўлади.\nШунинг учун биз ўйладикки¸ ҳозирги пайтда Ўзбекистон қонунчилиги ва амалиëтига мослаб мана шунақа қўлланма чиқарилса¸ фақат ҳуқуқ ҳимоячилар учун эмас¸ адвокатлар учун ҳам жиноят ишларида амалий дастур сифатида фойдали бўлади.\nОзодлик: Мен бу қўлланмани кўриб чиқдим. Менимча¸ қўлланмада берилган ахборотларнинг кўпчилигидан ҳуқуқ ҳимоячилари хабардор. Қўлланмадаги ахборотларнинг амалдаги вазиятни ўзгартиришига умидлар борми?\nСуҳроб Исмоилов: Биз битта қўлланма умумий вазиятни ўзгартиришга етарли бўлади¸ деб ҳисобламаймиз. Бу ўз-ўзидан маълум.\nБизнинг ишончимиз комил бўлган тараф шундан иборатки¸ жиноят ишлари бўйича кўпгина жараëнларда¸ айниқса қийноқлар қўлланилаëтган жараëнларда қатнашаëтган ҳуқуқ ҳимоячилари ҳамда адвокатлар қўлланмада белгиланган баъзи бир ҳолатлар Ўзбекистон қонунчилигида¸ хусусан жиноят процессуал кодексда белгиланган бўлса ҳам амалиëтда уни ишлатишга қийналишади.\nЧунки¸ қонунда белгиланган билан уни амалга ошириш механизми йўқ. Биригина мисол. Агар ҳимоямиз остидаги шахс бизга “Менга қийноқ бўлди” деб шикоят қилса¸ биз медиклар ва экспертларни судга ëки тергов жараëнига қатнашчи сифатида олиб киришга имкониятимиз йўқ.\nБу суд ва терговнинг қарори асосида амалга оширилади ва улар тайинлаган расмий органларгина шунақа ваколат бера олади.\nШунинг учун қўлланма ëзаëтганда¸ Ўзбекистоннинг ҳозирги кундаги шароитидан келиб чиқиб¸ жабрланувчига нисбатан қийноқлар ëки ғайриинсоний муносабатлар бўлганида¸ исбот-далилларни бириктириб қўйиш йўлларини ўргатишга ҳаракат қилдик.\nОзодлик: Бу қўлланмани ишлаб чиқишда давлат идоралари масалан¸ Ички ишлар вазирлиги ëки прокуратура органлари билан қанақадир мувофиқлаштирув бўлдими? Улар билан маслаҳтлашув бўлдими ëки алоқа қилдингизларми?\nСуҳроб Исмоилов: Адлия вазиирлигининг Ички ишлар вазирлигига тегишли бўлган “Ўзбекистонда суд мед-экспертиза институти” бор. Бу алоҳида идора. Мана шу идора расмий идора ҳисобланади ва ҳар бир вилоятда бюроларига эга.\nБиз бу қўлланмани ишлаб чиқишда ҳудудий бюрода фаолият юритаëтган икккита шахсни суҳбатга тортдик. Лекин республика даражасидаги давлат органлари билан мувофиқлаштирувчи ҳаракат бўлгани йўқ.\nДавлат органларида мутахассис эксперт сифатида ишлайдиганлар қўлланмани тузиб чиқишда қатнашди.\nОзодлик: Менинг қўлимда қўлланманинг рус тилидаги нусхаси бор. Ўзбек тилидагиси ҳам борми?\n- Ҳозир ўзбек ва инглиз тилларига таржима қилинаяпти. Лекин асосий ëзилган биринчи шакли рус тилида бўлди.\nЎзбекистоннинг кўп жойларида ҳали ҳам суд¸ тергов органлари ҳаракатларида ҳужжатлар рус тилида юрғизилаяпти. Айниқса¸ эксперт хулосалари рус тилида берилади. Шунинг учун биз буни биринчи рус тилида чиқардик. Ҳозир ўзбек ва инглиз тиллари устида ишлаямиз¸ дейди Суҳроб Исмоилов.


Ўзбекистон Сурия кимёвий қуролларини йўқ қилишда иштирок этмоқда\nКимёвий қуролларни тақиқлаш ташкилоти (КҚТТ) нинг экспертлар гуруҳи Суриянинг кимёвий қуролларини йўқ қилиш учун Дамашққа борди. Йигирма нафар мутахассисдан иборат гуруҳ аъзолари орасида Ўзбекистон вакили ҳам бор.\nКимёвий қуролларни тақиқлаш ташкилоти 27 сентябр куни Суриянинг кимёвий қуролларини йўқ қилиш ҳақидаги дастурни тасдиқлаган.\nҲужжатда халқаро ташкилот экспертлари 1 октябрдан бошлаб 30 кун давомида Суриядаги объектларга бориб инспекция ўтказиши назарда тутилган.\nКимёвий қуролларни тақиқлаш ташкилотининг матбуот котиби Майкл Лухан Озодлик билан суҳбатда Сурияда иш бошлаган экспертлар гуруҳи аъзолари орасида Ўзбекистон вакили ҳам борлигини тасдиқлади.\nЛухан Кимёвий қуролларни тақиқлаш ташкилоти экспертлари Сурияда амалга ошириши керак бўлган вазифа тафсилотлари ва мутахассислар ҳақидаги маълумотлар ахборот воситаларига очиқланмаслигини айтиб бунинг сабабини шундай изоҳлади.\n- Чунки ҳозир улар ўта хавфли вазифани бажаряпти. Сурияга борган инспекторлар миссия давомида матбуот ходимлари билан гаплаша олмайди. Биз ҳам экспертлар гуруҳи аъзолари ҳақидаги маълумотларни ошкор қила олмаймиз, деди ташкилот матбуот котиби Майкл Лухан.\nКимёвий қуролларни тақиқлаш ташкилоти тасдиқлаган дастурга мувофиқ ташкилот экспертлари Суриянинг кимёвий қуроллар ишлаб чиқаришда қўлланилган ускуналарини 2013 йилнинг ноябр ойи охирига қадар йўқ қилиши назарда тутилган. Суриянинг барча кимёвий қуроллари эса 2014 йил ўртасигача йўқ қилиниши мўлжаллаган.\nКимёвий қуролларни тақиқлаш ташкилоти экспертлари зиммасига юклатилган вазифани ўз вақтида бажариши савол остига қўйилмоқда.\nБоиси Сурия Ташқи ишлар вазири Валид Муаллим ҳукумат тақдим этган рўйхатдаги кимёвий қуроллар бўлган 19та жойнинг еттитаси президент Башар Ал-Ассад режимига қарши қуролли кураш олиб бораётган исёнчи гуруҳлар назоратида эканини айтди.\nЖорий йилнинг 21 августида Дамашқ яқинида кимёвий қуроллар қўлланилгани оқибатида тинч аҳолидан 1400 киши нобуд бўлган эди.\nСурия мухолифати ҳужум учун ҳукумат кучларини айблаган. Дамашқ расмийлари эса бу иддаони рад қилган.\nАҚШ тинч аҳолига қарши кимёвий қурол қўллагани иддао қилинган Сурияга ҳужум уюштиришга таҳдид қилган эди.\nРоссия Сурияга нисбатан ҳарбий куч қўллашининг олдини олиш учун Дамашқнинг кимёвий қурол арсеналини йўқ қилиш ташаббусини илгари сурди.\n10 сентябр куни Сурия ҳукумати ўз ихтиёридаги кимёвий қуролларни халқаро ҳамжамият назоратига топшириш ва кейинчалик уларни йўқ қилишга розилик берди.\nШанхай хамкорлик ташкилотининг ўтган ой Бишкекда ўтган саммитида Ўзбекистон президенти Ислом Каримов Россия ташаббусини қўллаб Суриядаги вазиятни сиёсий йўл орқали ҳал этиш тарафдори эканини билдирган.\nКимёвий қуролларни тақиқлаш халқаро конвенциясини дунёнинг 189 давлати, жумладан, Ўзбекистон ҳам имзолаган.\nТашкилотнинг расмий веб-сайтидаги маълумотига кўра, Ўзбекистон Кимёвий қуролларни тақиқлаш конвенциясини 1995 йил 1 ноябрда имзолаган. 1996 йил 23 июлда ратификация қилинган мазкур ҳужжат 1997 йил 29 апрел куни кучга кирган.\n2012 йил ноябрида Ўзбекистоннинг ўша пайтдаги Белгия Қироллигидаги Фавқулодда ва мухтор элчиси, Европа Иттифоқи ва НАТОдаги миссиялари раҳбари Бахтиёр Ғуломов Кимёвий қуролларни тақиқлаш халқаро ташкилоти Бош директорига Ўзбекистоннинг бу ташкилотдаги доимий вакили сиқатида ишонч ёрлиғини топширган.\nЖорий йил июлида АҚШдаги Ўзбекистон элчиси вазифасини бажаришга киришган Ғуломовнинг ўрнини сентябр ойида Ўзбекистон Ташқи ишлар вазири ўринбосари Владимир Норов эгаллади.\nҚароргоҳи Нидерландиянинг Ҳаага шаҳрида жойлашган Кимёвий қуролларни тақиқлаш ташкилотининг асосий вазифаси мавжуд кимёвий қуролларни йўқ қилиш ҳамда кимёвий қуроллар ишлаб чиқарилмаслигини таъминлаш учун барча чораларни ишга солишдан иборат.\nКимёвий қуролларни тақиқлаш ташкилоти ўзига аъзо давлатларга кимёвий ҳужум таҳдиди пайдо бўлса ёки кимёвий ҳужумга учраса, уларга ёрдам кўрсатади ва ҳимоя қилади.


Эрдўған февраль ойида Форс кўрфази мамлакатлари бўйлаб сафар қилади\n18:25 / 06.02.2017\nТуркия президенти Ражаб Тоййиб Эрдўған 12-14 февраль кунлари Форс кўрфази мамлакатлари — Баҳрайн, Қатар ва Саудия Арабистонига ташриф буюради. У иқтисодий алоқаларни ривожлантириш ва ИШИД террорчи гуруҳига қарши кураш масалаларини муҳокама қилади. Бу ҳақда Саудиянинг "Оказ" нашри хабар қилмоқда.\nТуркия президенти ўз сафарини Баҳрайндан 12 февралда бошлайди, сўнгра, Саудия Арабистони ва Қатарга боради.\nГазетанинг ёзишича, Эрдўған Форс кўрфази мамлакатларига сафарида, шунингдек, энергетика, савдо ва инвестиция соҳаларидаги ҳамкорлик, Анқаранинг террорчиларга қарши олиб бораётган ҳарбий ҳаракатларини муҳокама қилади.


«Орол»га рухсат берилди, «Пахтакор-фарм» Про лигадан бош тортди, «Хоразм» лигада қолдирилди. Про лиганинг 10-жамоаси номи аниқ бўлди\nЧоршанба, 10 Феврал\nЎзбекистон Профессионал футбол лигаси 2021 йилдан бошлаб Про лига иштирокчилари сони 8тадан 10тага оширилиши ва қайси клублар турнирда иштирок этишини маълум қилди.\nПро лиганинг 2020 йилги мавсумида 8 клуб ғолиблик учун кураш олиб борганди. Якунда «Турон» Суперлига йўлланмасини қўлга киритди. «Бухоро» футбол клуби эса Суперлигада энг кам очко жамғарган клуб сифатида 2021 йилни Про лигада ўтказадиган бўлди.\n«Регламентга кўра, 2020 йилги мавсум Про лигада сўнгги ўринни эгаллаган клуб Биринчи лигага туширилиши, Про лиганинг еттинчи жамоаси эса Биринчи лиганинг иккинчи жамоасига қарши ўтиш ўйинида иштирок этиши белгиланганди. Шунга кўра, Про лигани сўнгги — 8-ўринда якунлаган «Зомин» мусобақани тарк этди. Биринчи лига ғолиби «Янгиер» эса Про лиганинг навбатдаги иштирокчисига айланди.\nПро лиганинг еттинчи жамоаси «Хоразм» ҳамда Биринчи лиганинг иккинчи жамоаси «Пахтакор-фарм» ўртасида ўтилиши лозим бўлган беллашув бекор қилинди. Боиси, ЎФА Ижроқўмининг 2020 йил 28 ноябрдаги йиғилишида Қорақалпоғистонда футболни ривожлантириш дастури асосида «Орол» футбол клубининг Про лига мусобақасида истисно тариқасида иштирок этишига рухсат берилди ҳамда Про лига иштирокчилари 2021 йилги мавсумдан бошлаб 10та қилиб тасдиқланди. Шундан келиб чиқиб, «Хоразм» футбол клуби Про лигадаги ўрнини ўтиш ўйинисиз сақлаб қолди, «Пахтакор-фарм» эса ўз-ўзидан лиганинг 10-жамоасига айланди.\nШу йилнинг 3 февраль куни «Пахтакор-фарм» клуби Про лига мусобақасида иштирок этмаслигини маълум қилди. ЎФА Ижроқўми Бюроси эса 5 февраль куни Миллий олимпия қўмитаси қошида ташкил этилаётган «Олимпик» футбол клубини Про лиганинг 10-жамоаси сифатида тасдиқлади. «Олимпик» футбол клуби лицензиялаш регламенти ҳамда Мусобақалар ўтказиш регламентидаги барча талабларни бажариш шарти билан турнирга қўшиладиган бўлди», - дейилади ПФЛ хабарида.\nҚайд этилишича, Про лиганинг 2021 йилги мавсуми учун қуръа ташлаш маросими «УзРепорт» телеканали билан ҳамкорликда илк марта жонли эфирга олиб чиқилиши режалаштирилган. Маросим санаси ҳамда мусобақанинг старт оладиган куни кейинроқ маълум қилинади. Қуйида Про лига иштирокчилари тўлиқ кўрсатилган: «Бухоро», «Нефтчи», «Шўртан», «Динамо», «Истиқлол», «Оқтепа», «Хоразм», «Янгиер», «Орол», «Олимпик».\nМаълумот учун, жорий мавсумда Про лигадан 1-2-ўринлар Суперлигага тўғридан-тўғри йўлланмага эга чиқса, 3-ўрин соҳиби Суперлиганинг 12-ўринини банд этган клубга қарши плей-офф баҳсини ўз майдонида ўтказади.


«Евровидение» танловида можаро: Грузия, Озарбойжон ва Руминия ташкилотчиларни баҳоларни алмаштириб қўйишда айблади\nЖаҳон 16:15 / 16.05.2022 7923\nГрузия, Озарбойжон ва Руминия миллий жюрилари вакиллари Италияда ўтказилган «Евровидение» танлови ташкилотчиларини баҳоларни Украина ва Буюк Британия фойдасига алмаштириб қўйишда айблади. Техник носозликлар сабабли бу мамлакатлар вакиллари қўйган баҳолар Европа телерадио иттифоқи ходими томонидан маълум қилинганди.\nОзарбойжон миллий жюриси баҳоси натижаларини эълон қилиши керак бўлган Нармин Салманованинг сўзларига кўра, Озарбойжон максимал 12 баллни Буюк Британия учун эмас, Украина учун берган. Шунингдек, Салманова Озарбойжон ITV телекомпанияси томонидан ҳеч қандай носозлик бўлмагани ва компания баҳолар нотўғри эълон қилингани бўйича суриштирув бошлаганини маълум қилди.\nГрузия жамоатчилик телевидениеси вакиллари ҳам шунга ўхшаш баёнот билан чиқди. Уларнинг маълум қилишича, мамлакат миллий жюриси энг юқори 12 баллни Буюк Британия эмас, Украинага берган. Грузиялик бошловчилар ҳам «носозликлар» сабабли эфирга чиқмаган. «Евровидение» ташкилотчилари Грузия Украинага олти балл берганини эълон қилган.\nРуминиянинг TVR телекомпанияси вакиллари эса жюри аъзолари энг юқори баллни танлов ташкилотчилари эълон қилганидек Украинага эмас, Молдовага берганини билдирди. Руминиялик бошловчи Эда Маркус ҳам «техник муаммолар боис» баҳоларни эълон қила олмади.\nГрузия ва Руминия вакилларининг таъкидлашича, улар натижалар эълон қилинишидан олдин танлов ташкилотчиларига баҳолар ёзилган нотариал тасдиқланган ҳужжатларни тақдим этган.\n«Евровидение» финали 15 май куни Италиянинг Турин шаҳрида бўлиб ўтди, унда Украинанинг Kalush Orchestra гуруҳи ғолиб бўлди. Иккинчи ўринни британиялик Сэм Райден эгаллади. Танлов финалида 25 мамлакат вакиллари қатнашди.


Нуқтаи назар: Ўзбекистон президенти матбуот котиби ишдан кетиши: Ким ютдию кимлар ютқазди? - BBC News O'zbek\nМаҳмуд Исаев, Ўзбекистонлик журналист тахаллуси\n29 август куни Ўзбекистон президенти давлат маслаҳатчиси ўринбосари — Президент матбуот хизмати раҳбари Асаджон Хўжаев лавозимидан озод қилинди. Раҳбар кадрларни тез-тез алмаштириб туриш Шавкат Мирзиёев бошқарувига хос жиҳатлардан бири.\nАммо Президент матбуот хизмати раҳбарининг Миллий телерадикомпания раиси Бобир Алиханов билан бир кунда ишдан олиниши Ўзбекистонда сўз эркинлиги кўпчиликда сўз эркинлиги борасида хавотир уйғотиши турган гап.\nХўш, матбуот хизмати раҳбари қайси хатолари учун ишдан олинди?\nАсаджон Хўжаев, маҳаллий журналистларнинг айтишича, узоқ йиллик танаффусдан сўнг ўзбек оммавий ахборот воситаларига эркинлик ҳавосини олиб киришга уринган Президент воизлардан бири саналади. Бу нималарда кўринади?\nПрезидент Мирзиёев ўзига матбуот котиби тайинлади\nАвваламбор, президент матбуот котиби Шавкат Мирзиёевнинг ижтимоий тармоқлардаги саҳифаларини очиш ташаббусини илгари сурганлардан бири. Бугун Шавкат Мирзиёевнинг Facebook даги саҳифасини 130 минг нафарга яқин, Telegram даги каналини 40 минг нафарга яқин, Twitter да 1200 дан ортиқ, Instagram даги саҳифасини 19 мингга яқин, YouTube даги каналини эса 2000 га яқин киши кузатиб боради.\nЎзбекистон Республикаси Президентининг янгиланган сайти эса илгаригидек ЎзАда чиққан материалларни жойлаштирадиган портал эмас, балки фармон, қарорлар, тайинловлар биринчи бўлиб жойлаштириладиган расмий манбага айланди. Маҳаллий ва хорижий нашрлар тўғридан-тўғри Президент сайтига ҳавола қила бошлади.\nЎзбекистонда расмий ахборотларни кузатиб борадиганлар яхши билади. Илгари мамлакатда Президент қатнашган тадбирлардан суратлар битта ёки иккита эълон қилинар, бори ҳам фотошоп қилиниб, давлат раҳбари ҳуснига ҳусн қўшилар эди. Мамлакатдаги расмий нашрларда бир хил қолипдаги расмлар эълон қилинар эди.\nПрезидентнинг (ҳоҳ Ислом Каримовнинг, ҳоҳ Шавкат Мирзиёевнинг) табиий, иш жараёнида тушган суратлари эса асосан хорижий оммавий ахборот воситаларида эълон қилинар, маҳаллий интернет нашрлари ҳам асосан чет эл агентликлари суратларидан фойдаланишар эди.\nШавкат Мирзиёевнинг ижтимоий тармоқларда фаоллашуви билан давлат раҳбари суратлари ҳали ЎзАда эълон қилинмасдан, ижтимоий тармоқларда, айниқса, Facebook'да фаол берила бошланди. Суратлар айни пайтда табиийлиги, ортиқча расмий ҳолатларсиз чиқа бошлади.\nМаъмуриятга яқин бўлган журналистга кўра, айни жараёнда Асаджон Хўжаев бош-қош бўлган...\nМаҳаллий журналистларнинг айтишича, Президент матбуот хизмати раҳбари бир ойда икки-уч марта журналистлар билан учрашиб, уларга мамлакат раҳбари фаолияти юзасидан ахборот тақдим этар, матбуот вакилларининг саволларига жавоб берарди. Лекин у бу учрашувлар ёритилишини истамаган. Шу сабабли ҳам бу учрашувлар ҳақида интернет нашрларида етарлича маълумот топиш қийин. Эътиборли жиҳати, ушбу учрашувларга давлат ҳокимияти ва бошқаруви органлари матбуот хизматлари ҳам жалб қилиниб, журналистлар маълумотларни олишда дуч келаётган муаммолар жойида ҳал қилинган. Умуман, Асаджон Хўжаев журналистлар ва матбуот хизматлари вакиллари норасмий мулоқот майдонини шакллантира олган.\nМамлакатда рўй бераётган воқеалар юзасидан вазирлик ва идоралар томонидан расмий баёнот бериш йўлга қўйилганини ҳам Президент матбуот хизмати саъй-ҳаракатлари билан боғлаш мумкин.\nЖурналистга кўра, Асаджон Хўжаев мамлакатда ташкил қилинган қатор медиа тузилмаларга ҳам раҳбарликни амалга ошириб келарди.\nМасалан, Ўзбекистон ахборот маконида катта шов-шувларга сабаб бўлган Халқаро пресс-клуб васийлар кенгашига Сенат раисининг биринчи ўринбосари С. Сафоев билан бирга ҳамраис, Ўзбекистон Миллий медиа кенгаши кузатув кенгаши раиси ҳисобланарди.\nМатбуот котиби Президент ҳузурига кира оладими?\nЎзбекистонда бир вақтлар Президент матбуот котиби бўлган Мурод Муҳаммад Дўст, Алишер Азизхўжаев, Азамат Зиё, Рустам Жумаевлардан фарқли ўлароқ кейинчалик ушбу лавозимга тайинланган воизларни мамлакат аҳолиси қарийб танимайди. Уларнинг аксарияти Ташқи ишлар вазирлиги тизимидан тайинланган. Масалан, Дилшод Нуриллаев, Улуғбек Ҳасанов, Беруний Алимов, Садриддин Суяров, Баҳодир Эргашев, Авазбек Хожиметов сингари матбуот котиби вазифасини бажариш юкланган шахслар асосан хорижий оммавий ахборот воситалари билан ишлаш, Президент фаолиятини ҳам ОАВни мувофиқлаштирувчи давлат маслаҳатчиси хизмати орқали ёритиб борган. Улар мамлакат ичида ахборот сиёсатини олиб боришга қарийб ваколатсиз, сиёсий шахс сифатида ҳам кучсиз бўлишган. Улар ҳар доим ҳам Президент ҳузурига кира олмас, кирганда ҳам бирор жўяли фикрни айта олган эмас. Шунинг учун ҳам уларнинг ўрни, сўзи билинмасдан, қолаверса, "сарой ўйинлари"га бардош бера олмай, лавозимдан қуруқ қолишган. Боз устига улар, де-факто ва де-юри давлат маслаҳатчисига бўйсунгани ҳам тез амалини йўқотишига сабаб бўлган. Ваҳоланки, аксарият мамлакатларда матбуот котиби тўғридан-тўғри давлат бошлиғига бўйсуниши билан ҳам катта мавқега эга.\nШу ўринда Асаджон Хўжаевнинг президент матбуот хизматига раҳбар этиб тайинланиши ҳақида. У, айрим маълумотларга кўра, Президент сайлови жараёнини Россия оммавий ахборот воситаларида кенг ва "холис" ёритилишини таъминлаб берганлардан бири.\n"Комсомолская правда" газетаси мухбири сайловдан кейин ёзади: "Ўзбекистон россиялик журналистларни совуқ (об-ҳаво назарда тутилаяпти) ва очиқ табассумли делегация билан кутиб олди. Самолёт трапидан бизни бизнес-залга ўтказишди. Атрофимизда рус тилида равон сўзлашадиган бақувват йигитлар гирди-капалак эди. Уларни кўринишидан зиёли киши бошқарарди. У ўзини Миллий кутубхона директори Асаджон Хўжаев деб таништирди. Албатта, биз учун сир эмас: Ўзбекистонда Марказий Осиёдаги энг яхши хавфсизлик хизмати ишлайди. Унинг илдизлари КГБга бориб тақалади. Афғонистон уруши пайтида республикада махсус тайёрлов пункти бўлган. Қудратли разведка ва контраразведка. Иттифоқ қулагандан сўнг аксарият зобитлар шу ерда қолишган. Улар янги авлодни тарбиялашибди. Лекин бунақа мукаммал тузилмани кутмагандик", дейди.\nУнинг айтишича, Алишер Хўжаев серқирра ва зиёли киши. Ҳар қандай мавзуда мулоқот қила олади. "Янги президент Россия билан яқин ҳамкорлик қиладими?" деган саволга келажакдаги матбуот котиби шундай жавоб беради: "Нима деб ўйлайсиз, сизлар нега бу ерда юрибсизлар?"\nАсаджон Хўжаев хорижий оммавий ахборот воситалари, маҳаллий интернет нашрларида Президент фаолиятини фаол ёритиб, уларни қайсидир маънода йўналтириб борди, десак нотўғри бўлмайди. Аммо унинг давлат ички ахборот сиёсатини шакллантиришдаги иштироки лавозимдан қуруқ қолишига сабаб бўлган омиллардан бири бўлди, дейиш мумкин.\nУ Ўзбекистон миллий телерадиокомпаниясининг янги раҳбарияти билан биргаликда танқидий-таҳлилий кўрсатувлар, ток-шоулар орқали аҳоли эътиборини миллий ТВга қайтарди, Россия телеканалларининг мамлакатдаги оммабоплигини сусайтирди. У телевидение орқали Ўзбекистон учун умуман хос бўлмаган фикрлар хилма-хиллиги ва ўткирлигини рағбатлантирди. Халқаро пресс-клуб, турли ток-шоуларда расмий идоралар раҳбарлари иштирокининг таъминланишида ҳам унинг хизмати катта. Чунки муаммоли соҳалар раҳбарлари ўз-ўзидан ТВда чиқишни хуш кўрмайди. Лекин бошида мамлакат раҳбариятининг сиёсий хоҳиши бу жараёнда муҳим аҳамият касб этди.\nАлбатта, буларнинг ҳаммасини Асаджон Хўжаевнинг ўзи билан боғлаш ноўрин.\nШуларни ҳисобга олиб айтадиган бўлсак, Асаджон Хўжаевнинг лавозимдан озод қилиниши Ўзбекистон ахборот маконидаги эркинлик шамолини бўғиб қўйиши бўйича хавотирлар ўринли эканлигини кўрсатади. Албатта, у ҳеч қачон мамлакат раҳбари олиб бораётган сиёсатга қарши иш тутиб, бир кун келиб журналистлар тараф бўлади, ҳақиқий сўз эркинлиги, демократия куйчисига айланади, деган тасаввурдан йироқмиз. Лекин у Ўзбекистонда Президент фаолияти ёритилишини ҳеч қурса Қозоғистон, Россия даражасига олиб чиқишга сабабчи бўлган бўлармиди, деган ички умидимиз бор эди.\nБиз билан суҳбатдош бўлган журналистнинг айтишича, Асаджон Хўжаев Мурод Муҳаммад Дўст, Алишер Азизхўжаев, Рустам Жумаев сингари сиёсатда эркин маневр қилиши мумкин бўлган матбуот котибларидан бири эди.


Вазирлар Маҳкамаси давлат иштирокидаги хўжалик жамиятлари тўғрисидаги қарори қабул қилинди\n“Давлат иштирокидаги хўжалик жамиятлари ҳамда давлат унитар корхоналари тўғрисидаги маълумотларни ошкор этиш тизимини такомиллаштириш чора-тадбирлари тўғрисида”ги Вазирлар Маҳкамасининг қарори (674-сон, 30.10.2020 й.) қабул қилинди.\nҚарорга мувофиқ қуйидагилар белгиланмоқда:\nвазирликлар ва идораларнинг расмий веб-сайтларида мулкдор (муассис, акциядор, иштирокчи) функциялари амалга оширилаётган давлат улуши 50 фоиз ва ундан ортиқ бўлган хўжалик жамиятлари ва давлат унитар корхоналарининг асосий маълумотлари ва молия-хўжалик фаолиятининг кўрсаткичларини ошкор этадилар.\nустав фонди миқдори ва ундаги давлат улуши;\nҳар чорак ва йил якунлари бўйича бухгалтерия баланси ва молиявий натижалари;\nишлаб чиқариш кўрсаткичлари;\nиш ўринлари сони;\nкорхоналар бошқарув ва назорат органлари таркиби.\n2021 йил 1 январдан бошлаб давлат иштирокидаги корхоналарнинг расмий веб-сайти бўлиши лозим.\nиқтисодий, молиявий ва бошқа статистик маълумотлар, ҳар чоракда йиллик бизнес-режанинг бажарилиши ва стратегик мақсадларга эришиш кўрсаткичлари жойлашитирилиши лозим;\nДавлат активларини бошқариш агентлигининг маҳсус ахборот тизимида ҳар чорак ва йил якунлари бўйича (чорак тугагандан сўнг 40 кун ичида, молия йилининг 25 февралигача):\nбизнес-режа бажарилиши кўрсаткичлари;\nишлаб чиқариш қувватларидан фойдаланиш;\nсолиқ ва давлат мақсадли жамғармаларига тўловлар;\nмаҳаллийлаштириш ва инвестиция лойиҳалари бажарилиши тўғрисидаги маълумотларни жойлаштирадилар.\nВеб-сайтларга қўйиладиган талаблар тегишли вазирлик ва идоралар томонидан биргаликда ишлаб чиқиладиган низом билан тартибга солинади.\nВазирлар Маҳкамасининг қарори [ ] 3400 kB